Psy ижросидаги «Gangnam Style» клипи YouTube тармоғида ўта машҳурликка эришган бўлиб, ҳозирга келиб уни 1,1 миллиард маротаба томоша қилишган. Видеоролик YouTube тармоғига 2012 йил июль ойи ўрталарида юкланган бўлиб, 25 ноябрга келиб у YouTubeдаги энг машҳур клипга айланди. Жастин Бибернинг «Baby» клипи ортда қолдирган кореялик реппернинг оргинал рақси 21 декабрь куни миллиардинчи маррани забт этган эди.\n«Gangnam Style» ўтган йилнинг сентябрида Гиннес рекордлар китобига ҳам киритилган. Зеро, ушбу видео интернетда энг кўп «лайк» тўпалаган клип бўла олди. Ўшанда лайкларнинг сони икки миллион атрофида эди, 4 январга келиб эса, уларнинг сони 6,5 миллиондан ошди. Psy нинг клипига энг кўп пародиялар олинган, рақсини эса қатор машҳур кишилар, жумладан БМТ бош котиби Пан Ги Мун ва хонанда Мадонна ҳам такрорлаб кўришган.\nТайёрлаган Охунжон КАДИРОВ


Мирзиёев кузда туризм саноатини ривожлантириш бўйича форумни Ўзбекистонда ўтказишни таклиф қилди - Anhor\nAnhor Все посты Мирзиёев кузда туризм саноатини ривожлантириш бўйича форумни Ўзбекистонда ўтказишни таклиф қилди\nШавкат Мирзиёев Евроосиё олий иқтисодий кенгашининг йиғилишида ЕОИИ ҳузуридаги кузатувчи сифатида қатнашди. Учрашувда Арманистон бош вазири Никол Пашинян, Беларусь президенти Александр Лукашенко, Қозоғистон президенти Қосим Жомарт Тўқаев, Қирғизистон президенти Садир Жапаров ҳамда Евроосиё иқтисодий комиссияси коллегиясининг раиси Михаил Мясникович қатнашди.\nШавкат Мирзиёев ЕОИИга кузда туризм соҳасини ривожлантириш бўйича форумни Ўзбекистонда ўтказишни таклиф қилди. Давлат раҳбари Ўзбекистон ЕОИИ билан ҳамкорликни ривожлантириш тарафдори эканини яна бир бор тасдиқлади, дея қайд этади ёзади “ТАСС”.\nТошкент озиқ-овқат ва хомашё олиб чиқилишига қўйилган чекловлар Ўзбекистонга тааллуқли бўлмаслигига умид қилади, – деди президент.\nЎзбекистон Президенти ЕОИИдаги ҳамкорларни трансафғон темир йўли лойиҳасига таклиф қилди. У Ўзбекистоннинг Термиз шаҳридан Покистоннинг Пешовар шаҳригача давом этади ва 2 миллиардлик истеъмолчи бозорига эга Жанубий Осиёга энг қисқа йўлни таъминлайди, деди давлат раҳбари.\nМирзиёев меҳнат муҳожирларини жалб қилиш тартиб-қоидаларини соддалаштиришни таклиф қилди.\n“Биз зарур ҳужжатларни қабул қилишни ва ЕОИИ аъзо давлатлари ва кузатувчилари иқтисодиётининг тез ўзгарувчан эҳтиёжларига мувофиқ меҳнат ресурсларини самарали жалб қилишни таъминлайдиган соддалаштирилган тартибларни жорий қилишни таклиф қиламиз”, – деди у.\nАОКАда тақиқланган ахборотни хабарнома олинган пайтдан бошлаб 24 соат ичида олиб ташлаш таклиф қилинди\nСенаторлар давлат хизмати тўғрисидаги қонунни маъқуллади


Обама янги бюджетни Конгрессга тақдим қилади\n08 май 2021, Тошкент вақти: 12:58\nБугун АҚШ президенти Барак Обаманинг Конгрессга 2010 йилги мамлакат бюджети лойиҳасини тақдим этиши кутилмоқда.\nХабарларга кўра, қарийб уч триллион долларни ташкил этувчи бюджетнинг кўп қисми АҚШ соғлиқни сақлаш тизимини қайта ислоҳ қилишга йўналтирилган.\nБундан ташқари¸ янги бюджетда бой америкаликлар учун солиқларни кескин равишда ошириш ҳам назарда тутилган.\nБюджет лойиҳасида Барак Обаманинг сайловолди кампаниясида берган ваъдалари ўрин олган.\nЧоршанба куни президент Обама АҚШ Конгрессининг ҳар икки палатаси олдида қилган мурожаатида “Америка бўҳронни енгиб ўтади ва мамлакат аввалгидан-да кучлироқ бўлади”, дея таъкидлади.


19:06 / 15.08.2017\nЛатвия полицияси 14 августда Хитойнинг ҳуқуқ-тартибот идоралари билан биргаликда махсус операция ўтказди. Операция натижасида Латвиянинг 3 та шаҳрида Хитойнинг 110 дан ортиқ фуқароси ва Латвиянинг бир фуқароси 2 млн долларга фирибгарлик ва киберфирибгарлик иши бўйича қўлга олинди. Бу ҳақда Латвия жиноят қидирув бошқармаси бошлиғи Янис Лаздиньшга иқтисоб қелтирган ҳолда Delfi нашри хабар бермоқда.\nПолициянинг фикрича, улар бевосита жиноят ташкилотчилари ва унинг ижрочиларини ушлашга муваффақ бўлишган. Қўлга олинганларнинг ноқонуний фаолияти нимадан иборат бўлгани борасида аниқлик киритилмаган.\nЛаздиньшнинг айтишича, операцияга 2 ойдан кўпроқ вақт тайёргарлик кетган. Тергов натижасида полиция Рига, Адажи ва Саулкрасти шаҳарларида 6 та манзилни ўрнатишган. Жиноятчилар бу ерлардан 2017 йил июни охиридан Хитойдаги қурбонлари билан боғланганлар.\nТинтувлар натижасида полиция интернетда фирибгарлик билан шуғулланиш бўйича етарлича исботлар қўлга киритган ва бу исботлар ўз терговини олиб бораётган Хитой полициясига топширилади.\nМахсус операцияда латвиялик чегарачилар ҳам иштирок этганлар. Ҳозир улар хитойликлар Латвия ҳудуди қанчалик қонуний бўлганларини текширмоқдалар. Шундан кейин гумонланувчиларни Хитойга топшириш масаласи ҳал қилинади.


Сулили (Овсянкали) Вафли тайёрлаш - Унсиз, Буғдойсиз - UzShifo.Info - Sog'lom Yashash Tarzi Sirlari\nHome SOG'LOM TAOMLAR Bolalar uchun taomlar Сулили (Овсянкали) Вафли тайёрлаш – Унсиз, Буғдойсиз\nFeruzabegim January 9, 2021 January 9, 2021\nУшбу вафлилар унсиз тайёрланади. Бунинг учун бизга сули (овсянка) ва блендер керак бўлади.\nДонлардаги микроэлементлар яхши ўзлашиши учун донларни яхшилаб ивитиб кейин пиширган яхши. Шунинг учун сули ва сутни кечасига ивитиб тайёрлаб кўринг. Мен ундириб қуритилган сулидан фойдаланганим учун ивитиб ўтирмадим. Кейинги сафар ивитиб кейин пишириб кўраман.\nАйтганча, ивитилмаган ёки ундирилмаган донлар кўп ейилса тишлар бузила бошлайди.\nСулили (Овсянкали) Вафли – Буғдойсиз, Унсиз\n1.5 стакан Овсянка (Сули, Геркулес)\n2та катта Тухум\n2 ош қошиқ Кленовый сироп, Асал ёки 2 дона юмшоқ данаксиз араб Хурмоси\n0.5 чой қошиқ Туз\n1 чой қошиқ Ванилин экстракти (исталса)\n1/4 чой қошиқ Ош Содаси ва 2 чой қошиқ Табиий Олма Сиркаси (сўндирилади)\nСулили вафли тайёрлаш:\nБлендерга сули ва сут солинади. Яхшилаб аралаштирилади. Сули ва сут аралашиб суюқ ҳолга келиши керак.\nКейин тухум, сироп, туз ва ванилин қўшилиб яна аралаштирилади.\n1/4 чой қошиқ ош содаси 2 чой қошиқ олма сиркаси билан сўндирилиб блендерга солинади. Аралаштирилади.\nЭритилган сарёғ қўшилади ва яна аралаштирилади.\nҚизиб турган вафли қолипи ёғланади. Хамир қуйилади, вафли қолипининг иккинчи қисми билан ёпиб ағдарилади. 1-2 дақиқада вафли пишади. Вафлини вафли қолипи инструкциясига вараб пиширинг.\nИссиғида тортиқ қилинг. Ортиб қолганини эса музлатсангиз бўлади.\nГўзал қилувчи, Ёшартирувчи ва Терини таранглаштирувчи 11 Маҳсулот


“Ҳақназаров” бўлиш жиноят эмас – шарафдир « Ўзбекистон Халқ Ҳаракати\n“Ҳақназаров” бўлиш жиноят эмас – шарафдир\n18 October 2017 - 14:51\n“Фарғона.ру” ахборот порталининг бош муҳаррири Даниил Кислов ўз сайтида мустақил журналист Бобомурод Абдуллаев ҳақида яхши бир мақола (http://www.fergananews.com/articles/9593) чоп қилибди. У ўқувчиларга журналистни батафсил “таништириб”, яхши иш қилди.\nШубҳасиз, бундай “таништириш” Оврўпа хавфсизлик ва ҳамдўстлик ташкилотининг “Ўрта Осиёда очиқ журналистика” конференцияси фонида ва журналистни адолатли маҳкамасиз ва адвокатсиз мана 20 кундир ушлаб туришган “эски зиндон” фонида жуда ҳам зарур эди.\nМаълумки, 27 сентябр куни Бобомурод Абдуллаевни МХХ тезкор ходимлари ўғирлаб кетишди ва 2 кун давомида унинг қаерда эканлигини ҳеч ким билмади.\nЖурналистнинг йўқолиб қолганлиги ҳақидаги хабар матбуотга сизгандан сўнг, МХХ журналистнинг қаерда эканлигини билдиришга мажбур бўлди. Ва 30 сентябр куни журналистнинг 14 йил давомида Ўзбекистоннинг коррупцион ҳукуматини фош этиб келган аноним муаллиф Усмон Ҳақназаров сифатида дастлабки “ажрим”ини чиқаришди.\nДаниил Кислов ўз мақоласида шундай деб ёзади: “Бобомурод ҳар доим мулоҳазали, танқидий, аммо босиқ мақолалар ёзарди. Шу сабабдан мен унинг “Усмон Ҳақназаров” исми остида ёзилган ва Интернетда нашр қилинган кўплаб мақолалар муаллифи эканлигига ишонмайман”.\nВа шундай давом этади: “Шунингдек мен тергов версиясини тасдиқлаган мухолиф Муҳаммад Солиҳга ҳам мутлақо ишонмаган бўлардим. Бу инсонга бўлган ҳурматимга қарамай, Солиҳ – сиёсатчидир, сиёсатчиларнинг эса ҳар доим ақлида бир ўз ўйлаганлари бор: стратегия, тактика, парда орти келишувлар, нозик ҳисоб-китоб…”\nКамина ҳеч кимни Б.Абдуллаев бу У.Ҳақназаров эканлиги ҳақидаги сўзларимга ишонишга чақирмадим. Мен фақат мен билган ҳақиқатни ифода этдим. Муҳими бу эмас. Бу ҳақда Бобомуроднинг ўзи гувоҳлик бериш имкониятига эга бўлганида гаплашамиз.\nМуҳими, Кислов ўз мақоласининг сўнггида ёзган шу жумладир: “Аммо, Ҳақназаровнинг ўзини маҳкамага тортишга ҳам бир асос йўқ. Унинг мақолаларида жиззакилик, фантазия, ҳукуматга хунук ташҳис қўйиш ва текшириш мумкин бўлмаган маълумотлар бор. Аммо унда ҳеч қандай давлат сири, инқилобни тарғиб қилиш ва конституциявий тузимни ағдаришга бўлган чақириқлар йўқ”.\nХудди шундай, Ҳақназаровни маҳкамага тортиш учун ҳеч қандай асос йўқ!\nҲа, унинг мақолаларида, ҳар қандай журналистда бўлганидек, ҳаттоки “Фарғона.ру” журналистларида ҳам бўлганидек, “жиззакилик, фантазия, ҳукуматга хунук ташҳис қўйиш…” бўлиши мумкин, аммо “ҳеч қандай давлат сири, инқилобни тарғиб қилиш ва конституциявий тузимни ағдаришга бўлган чақириқлар йўқ”.\nҲА, ҲЕЧ ҚАНДАЙ ДАВЛАТ СИРИ, ИНҚИЛОБНИ ТАРҒИБ ҚИЛИШ ВА КОНСТИТУЦИЯВИЙ ТУЗИМНИ АҒДАРИШГА БЎЛГАН ЧАҚИРИҚЛАР ЙЎҚ!\nБобомурод Абдуллаевни ҳибсга олиш, агарда у юз маротаба ҲАҚНАЗАРОВ бўлса ҳам, қонуний бўлиши мумкин эмас! Айнан мана шу сабабли Бобомуроднинг Ҳақназаров эканлигини жамоатчиликка билдиришга шошилдим!\nБобомурод Абдуллаев айнан “Усмон Ҳақназаров” номи билан танқидий мақолалар ёзгани учун ҳам зиндонга ташланди, спорт тадбирларини шарҳлагани учун эмас!\nБизники каби ёпиқ жамиятда ва бизники каби давлатда, энг хавфли касб – бу журналистликдир. Энг ҳимоясиз инсон эса – журналистдир.\nБобомурод Абдуллаев-Ҳақназаров бу йўлга барча хавф-хатарни идрок этган ҳолда кирди.\nУ, шубҳасиз, кўпчилик учун замонамизнинг қаҳрамонидир.\n“Ҳақназаров” образидан уялишнинг, қисиниб, қимтинишнинг кераги йўқ.\nБизнинг жамиятимизда Ҳақназаров бўлиш жиноят эмас, шарафдир!\nБиз ҳам Оврўпа хавфсизлик ва ҳамдўстлик ташкилотининг вакили Арлем Дезирни ўзбек ҳукуматидан Бобомурод Абдуллаев-Усмон Ҳақназаровни дарҳол озод қилишини талаб қилишга чақирамиз.\nP.S. Баъзи фаҳмсиз ёки тубан ниятли кимсалар “М.Солих Бобомурод Абдуллани “Ҳақназаров” эълон килиб, уни сотди”, дея каминага лой чапламоқдалар.\nАслида, Бобомуродни “Ҳақназаров” деб эълон қилмасайдим, уни ҳақиқатан сотган бўлардим.\nВа бу билан унга қарши “оддий бир ўғри” (илк кун шундай эълон қилишди), бир “кўча безориси” дея ҳукм чиқариб, дейлик 1 йилга қамашларига ва қамоқда уйдирма бир “жанжал”да ўлдиришларига ёрдам этган бўлардим.\nМен унинг оддий бир спорт мухбири эмас, бахайбат коррупция машинасига ва давлат террорига қарши кураш тарихидаги муҳим бир фигура эканини жамоатчиликка вақтида етказаолмаганимда мен ўзимни ҳеч қачон кечирмасдим.


11:30 / 29.11.2016 2628\n"Формула-1" жамоаларидан бири Williams ўзининг пойгачиси Фелипе Массага у Бразилия Гран-присида иштирок этган FW38 пойга болидини совға қилди. Бу ҳақда жамоа раҳбари Клэр Уильямс "Формула-1"даги фаолиятини якунлаган бразилиялик пойгачи шарафига Абу-Дабидаги Гран-При саралаш пойгасидан кейин уюштирилган хайрлашув кечасида маълум қилди.\nБразилиядаги "Интерлагос" трекидаги пойга Масса учун охирги уй босқичи бўлганди. Унинг болиди Williams’нинг бош ҳомийси Martini компаниясининг пойгачи шарафига махсус тайёрланган логотипи ҳамда орқа аксқанотга португалча "Раҳмат" деб туширилган ёзув билан безалди. Бразилиядаги пойгада Масса ёмғир шароитида хатога йўл қўйиб, машинани шикастлаганди.\nМасса "Формула-1"дан кетишини сентябрда эълон қилганди. Унинг фаолиятидаги охирги ва умумий ҳисоб бўйича 250-пойгаси Абу-даби Гран-приси бўлди. У пойгани 9-ўринда, умумий ҳисобда 53 очко билан мавсумни 11-ўринда якунлади.\nПойгачи ўз фаолиятини 2002 йилда "Sauber" жамоасида бошлаган. 4 йилдан кейин у Ferrari жамоасига ўтган ва мавсум якунига кўра 3-ўринни эгаллаган. 2008 йилда эса вице-чемпион бўлган. У ўзининг охирги жамоасига 2014 йилда ўтган. Пойгачи жамоа учун энг яхши кўрсаткичига 2015 йилги мавсумда эришган: у мавсум якунига кўра 6-ўринни эгаллаган.\n“Формула-1”нинг машҳур пойгачиси иккинчи марта фаолиятини якунлаётганини маълум қилди


Bentley икки ўринли янги машина яратди\n17:17 / 07.03.2017\nBentley компанияси EXP 12 Speed 6e концептуал родстер (очиқ икки ўринли кузовли автомобиль)ни тақдим этди. У бутунлай электр куч қурилмаси билан жиҳозланган. Нусханинг илк намойиши Женевадаги автосалонда ўтказилган.\nBentley EXP 12 Speed 6e куч имкониятлари ҳақида батафсил маълумотни келтирмади. Компаниядан таъкидланишича, прототип аккумуляторларни симсиз қувватлантириш тизимига эга. Концепт-карнинг юриш захираси Лондондан Парижга (тахминан 500 километр) ёки Миландан Монакога (тахминан 400 километр) бориш учун етарли.\nШунингдек нусха бошқарилувчи электрониканинг алоҳида ишлаш режими билан жиҳозланди, у тезликни анча кескинлик билан ошириш имконини беради. У рул ғилдираги хорди бўйича юқори қисмда жойлашган тугмачани босиш орқали фаоллаштирилади. Айнан ўша ерда шаҳарда ҳаракатланишда тезликни чеклаш тизимини фаоллаштириш клавишлари ҳам жойлашган.\nEXP 12 Speed 6e’нинг марказий консоли букилган сенсорли OLED-дисплейга эга. Унинг ёрдамида ҳайдовчи ва йўловчи автомобилдаги кўплаб функцияларни бошқариши мумкин. Масалан, кўнгилочар мажмуа, иқлим назорати ёки навигаторни.\nBentley EXP 12 Speed 6e интерьерини безашда тери, мис, шунингдек дарахтдан фойдаланилди.\nBentley EXP 12 Speed 6e’нинг серияли нусхаси чиқарилиши ҳақида ҳеч қандай маълумот бермади. Автомобиль ишлаб чиқарувчисининг таъкидлашича, яқин йилларда барча моделларнинг гибридли модификациялари пайдо бўлади. Биринчиси 2018 йилда Bentayga йўлтанламаси бўлади.\nИнтернетда Bentley иштирокидаги рўпарама-рўпара тўқнашув видеоси пайдо бўлди (Видео)\nBentley машинаси сотиб олинган куниёқ ўғирлаб кетилди\nBentley тўрт эшикли Porsche электрокари негизида янги модель ишлаб чиқади\nBentley Bentayga машинаси қуш билан ов қилувчиларга мослаштирилди\nBentley янги машиналар сериясини тақдим этди


"Эвертон" ҳужумчиси АПЛда тўпурар бўлмоқчи\n22 август, 2018, 15:19\n"Эвертон" клуби форварди Ришарлисон янги мавсумда премьер-лига тўпурари бўлишни мақсад қилди.\n“Мен ҳозир ажойиб формадаман ва премьер-лига мен учун бегона эмас. АПЛда тўпурар бўлиб, “Эвертон” билан Чемпионлар лигасига чиқмоқчиман ва Бразилия терма жамоасига чақирилмоқчиман”, - дейди 21 ёшли бразилиялик футболчи.\nЭслатиб ўтамиз, Ришарлисон жорий мавсум АПЛнинг ўтган 2та турида ўз ҳисобига 3та гол ёздириб қўйишга эришди.\nМаълумот учун, “Эвертон” Ришарлисонни жорий ёз “Уотфорд”дан 39 миллион евро эвазига сотиб олди.


..:: ISLOM.UZ ::.. - Ёзиш ва унинг одоблари\nЁзиш ва унинг одоблари\t14.02.2010 й.\tАллоҳ таоло:\n«Карамлиларнинг карамлиси бўлган Роббинг ила ўқи! Ул қалам билан илм ўргатгандир. Ул инсонга билмаган нарсасини ўргатди», деган (Алақ, 3-5).\n4.\t«Аммо баъд»дан кейин асосий гапни бошланиши.\n1.\tПайғамбар соллаллоҳу алайҳи васалламнинг чет элларга мактуб юборганлари.\n2.\tБошқа дин ва давлат вакиллари ила алоқа қилишда уларнинг урф-одатларини эътиборга олиш кераклиги.\n3.\tМактуб, ёзув воситаси билан ҳам Исломга даъват қилиш зарурлиги.\n4.\tХалқаро алоқаларни олиб боришда халқаро қоидаларга амал қилиш жоизлиги.\n5.\tЁзилган ҳужжат муҳр ила тасдиқлаш кераклиги.\n6.\tПайғамбар соллаллоҳу алайҳи васалламнинг ҳужжатларни тасдиқлаш учун тутган муҳрлари узукда бўлгани.\t« Олдинги


Қўйлиқ деҳқон бозори маъмурияти вакили Қодиржон Нормирзаевга кўра, бозор бузилиши ёки кўчиши ҳақида ҳеч қандай расмий топшириқ берилмаган. Янги бозорга кўчмаган сотувчиларни жавобгарликка тортиш бўйича огоҳлантириш хати ким томонидан берилгани номаълум бўлиб қолмоқда.\nЙўл кенгайиши ва кўприк қурилиши сабаб Қўйлиқ деҳқон бозори ва унга туташ бўлган улгуржи савдо майдони жойлашган манзил Тошкент вилоятининг Ўрта Чирчиқ тумани Меҳнатобод кўчасида жойлашган Food City савдо марказига кўчирилиши ҳақида хабар берилганди.\nБу янгилик ижтимоий тармоқларда жиддий эътирозлар ва баҳсларга сабаб бўлди. Янги мажмуадаги дўконлар ижараси ҳаддан ташқари қимматлиги, майдони эса жуда кичиклиги боис савдогарлар бозор кўчиши натижасида Тошкентда озиқ-овқат нархи ошиши мумкинлигидан огоҳлантиришмоқда, минглаб кишилар эса кундалик даромадидан айрилишидан катта хавотирда эканини билдирган. Аммо кутилмаганда бозор расмийси бозор бузилиши ҳақидаги хабарларни инкор этмоқда.\nЎзА тайёрлаган видеорепортажда Қўйлиқ деҳқон бозори директорининг хавфсизлик бўйича ўринбосари Қодиржон Нормирзаев бозор бузилиши ёки кўчиши ҳақидаги эътирозларга муносабат билдириб, бу борада ҳеч қандай расмий топшириқ берилмаганини айтиб ўтди. Унинг қўшимча қилишича, айланма кўприк лойиҳасини амалга ошириш учун бозорни бузишга ҳожат йўқ.\n«Янги кўприк қуриш ҳозирча лойиҳа. Ушбу кўприк қурилишига 2025 йил ёки бошқа маълум бир аниқ вақт белгиланмаган. Қурилган тақдирда ҳам кўприк билан бозор оралиғида катта жой бор, айланма йўл қилиб, пастга туширганда ҳам бозорга халақит қилмайди.\nЯнги бозорга кўчиш бўйича ҳали бизга шаҳар ҳокимияти ёки бозорлар маркази томонидан ҳеч қанақа хабар берилмаган, огоҳлантириш хатлари ҳам юборилмаган. Янги бозор масаласига тўхталадиган бўлсак, у асосан улгуржи маҳсулотлар сотиш учун мўлжалланган. Бундан кўзланган мақсад катта юк машиналарининг шаҳар ичига кириб, тирбандлик юзага келтиришига йўл қўймаслик.\nАйланма кўприк лойиҳасини амалга ошириш учун бозорни бузишга ҳожат йўқ, чунки етарли даражада жой бор», деган у.\nИқтисодчи Отабек Бакиров кўчмаган сотувчиларни жавобгарликка тортиш бўйича огоҳлантириш хатини ким бергани юзасидан саволлар қўйди.\n«Қўйлиқ деҳқон бозорининг директор ўринбосари интервью берибди. Унга кўра, бозор бузилмайди, кўчирилмайди, бозор резидентларига огоҳлантириш хатлари ҳам берилмаган.\nУнда ким кўчмаган бозорчиларни жавобгарликка тортиш бўйича огоҳлантириш берди? Марсликларми?\nКим қишлоқ хўжалиги маҳсулотлари ортилган машиналарни бозорга киргизмаслик ҳақида топшириқ берди? Марсликларми?\nКим Қўйлиқ резидентлари Food City савдо марказига кўчиши кераклиги ҳақида топшириқлар берди? Марсликларми?\nБозорнинг бош акциядори бўлган Тошкент шаҳар ҳокимияти қани? Эртага яна бозор бузилмайди деб мен айтмаганман, деб билган номаъқулини ейишда давом этмайдими?\nСавдо-саноат палатаси қани? Бир оғиз товуш чиқарадими? Бизнеснинг мулк ҳақлари бузиляпти. Пиқ этган товуш чиқадими?» дея ёзади иқтисодчи.\nТошкент шаҳри ва вилоятларга озиқ-овқат етказиб берувчи Қўйлиқ деҳқон бозори ва унинг ёнидаги улгуржи савдо майдонининг бошқа ҳудудга кўчирилиши ҳақидаги қарор ва ҳаракатлар сўнгги кунларда муҳокамалар марказига айланди. Қарор эълон қилинган 7 декабрь куни Kun.uz мухбири бозор ҳудудида бўлиб, бу ерда савдо қиладиган тадбиркорларнинг фикрлари билан қизиқди. Чакана ва улгуржи савдо билан шуғулланадиган сотувчи ва тадбиркорлар ўз норозиликларини билдириб, бозорнинг кўчиши кўпчиликнинг ишсиз қолиши, нархлар ошиши каби салбий ҳолатларни келтириб чиқариши мумкинлигини айтишди, бошқа жойга кўчиш мижозлар сони кескин камайиши ва савдо сусайишига сабаб бўлишини таъкидлашган.\nКейинроқ, Қўйлиқ бозоридаги барча тадбиркорлардан савдо фаолиятини жорий йилнинг 31 декабрига қадар тугаллаб, 2022 йилнинг 1 январидан Food city савдо мажмуасида давом эттириш ҳақида огоҳлантириш хатига имзо қўйдирилаётгани ҳақида хабар тарқалди.\n11:01 / 12.12.2021\nҚўйлиқ бозори бузилишидан норози бўлиб йўлни тўсган бозорчилар қамоққа олинган


Qalampir.uz - Тошкентда яна пичоқбозлик. Мактаб ўқувчиси вафот этди\n18:39, 04.02.2019 Жамият\nМазкур ҳолат юзасидан Жиноят кодексининг 97-моддаси билан жиноий иш очилган.\nТаҳририятимизга кеча, 3 февраль куни Тошкент шаҳар Миробод туманида жойлашган 31-умумий ўрта таълим мактаби ва коллеж ўқувчиси ўртасида жанжал чиққани ҳақида хабар келиб тушди. QALAMPIR.UZ шахсий манбаларига таянган ҳолда мазкур воқеа тафсилотларини ўрганишга киришди. Тўпланган маълумотларга қараганда, жанжал оқибатида бир йигит ҳалок бўлган.\nТеглар:Жанжал Пичоқбозлик Миробод тумани\n19:18, 05.02.2019 3 977\n18:06, 28.01.2019 16 884\n16:57, 27.12.2018 5 313\n12:26, 26.12.2018 5 911\n09:58, 26.12.2018 9 175


Россия президенти АҚШга пўписа қилди\nРоссия президенти Дмитрий Медведев¸ агар АҚШ эҳтимолий ракета ҳужумларидан мудофаа тизимини Европага жойлаштириш юзасидан Москва хавотирларини инобатга олмаса¸ Россия ракеталари АҚШнинг Европадаги мазкур тизимини нишонга олажагидан огоҳлантирди.\nТелевидение орқали қилган чиқишида Медведев¸ агар Вашингтон ва Москва АҚШнинг 2020 йилга қадар Европада ракета ҳужумидан мудофаа қилиш тизимини ўрнатиш режаси юзасидан муросага эришмаса¸ ўз ракеталарини ғарбий Калилинград вилоятига жойлаштиришидан пўписа қилди.\nМедведев шунингдек¸ агар АҚШ ўз режасидан воз кечмаса¸ Москва Вашингтон билан ядровий қуроллар назорати тўғрисидаги келишувдан чиқишини ҳам билдирди.\n- Кўнгилсиз сценарий юзага чиқса¸ Россия қуролсизланиш ва қуроллар назорати соҳасида бошқа қадамларни ҳам қўллаш ҳаққидан фойдаланиши мумкин. Стратегик ҳужум ва мудофаа тизимлари ўртасидаги ажралмас алоқа боис¸ Россия СТАРТ келишувидан чиқишгача бориб етиши мумкин¸ деди президент Медведев.\nАҚШ расмийлари Европани эҳтимолий ракета ҳужумидан ҳимоя қилишга қаратилган мудофаа тизимининг¸ Эрон ва Шимолий Кореядан келаëтган таҳдидга жавоб эканини таъкидламоқда.\nАммо Москва бу режа ўз ядровий арсеналини заифлаштиришга қаратилганини таъкидлаб келмоқда.


Qalampir.uz - Ўзбекистонда автобензин нархи ошди\nЎзбекистонда автобензин нархи ошди\n23:38, 22.10.2016 Жамият\nЯнги нархлар 23 октябрь соат 00:00 дан эътиборан кучга киради.\nКуз-қиш ойларида бензин танқислиги кузатилиши анъана тусига кирган. Ҳар гилдагидек, бу йил ҳам кўплаб АЁҚШлар автомобиллар билан гавжум. Навбат кутиб турганлар-у бензин етмай, тарвузи қўлтиғидан тушиб, ортга қайтаётганлар талайгина.\n23 октябрдан эътиборан Ўзбекистонда автобензин нархлари ошди. Бу ҳақдаги хабарлар яшин тезлигида ижтимоий тармоқларда тарқалмоқда. Тарқалилган маълумотларга қараганда, бензин нархлари 23 октябрь соат 00:00 дан бошлаб қуйидаги нархларда сотилади.\n1 литр Аи-80 маркадаги автобензин учун – 2800 сўм\n1 литр Аи-91, АИ-92, Аи-93 маркадаги автобензинлар учун – 3000 сўм\n1 литр Аи-95 маркадаги автобензин учун – 3300 сўм\nСўнгги бор Ўзбекистонда автобензин нархлари 2016 йилнинг 1 январидан оширилган эди. Рақамлар шуни кўрсатмоқдаки, янги нархларга кўра Аи-80 725 сўмга, Аи-91 эса 720 сўмга оширилган.\nTelegram мессенжерида Ўзбекистон Республикаси Давлат солиқ қўмитаси раиси ўринбосари Х.Шакиров имзо чеккан тезкор топшириқнинг сурати тарқатилди. Унда қайд этилишича, автобензин нархи Ўзбекистон Республикаси Вазирлар Маҳкамасининг 22 октябрдаги “Автобензин чакана нархининг ўзгариши тўғрисида”ги 360-сонли қарори асосида ўзгартирилган.\nҚарор билан 2016 йилнинг 23 октябридан қонунчиликда белгиланган алоҳида тоифадаги шахсларга автобензин харид қилиш харажатларининг ойлик компенсация миқдори 46700 сўм миқдорида ўрнатилган.\nҚарорда “Ўзнефтмаҳсулот” АК ва унинг ҳудудий корхоналари, шунингдек, хўжалик субъектларига қарашли АЁҚШлардаги автобензин қолдиғи 22 октябрь куни соат 24:00 ҳолатига инвентаризация қилиниши ҳамда 23 октябрь ҳолатига уларни қайта баҳолашда аниқланган суммани тўлиқ давлат бюджетига ўтказилишини таъминлаш белгиланган.\nЭслатиб ўтамиз, аввалроқ, Ўзнефтмаҳсулот” АК АЁҚШлардаги тирбандликни бензин танқислиги эмас, аксинча, ҳайдовчиларнинг шов-шувларга берилиб, ортиқча бензин ғамлаб қўйишга ошиқётгани билан баҳолаган эди.\n“...айрим шов-шув ишқибозлари томонидан аҳоли орасида “Бундан кейин АЁҚШларда автобензин камайиб кетар экан”, – деган умуман ўринсиз хабарнинг тарқатилаётгани. Бу хусусда “Ўзнефтмаҳсулот” акциядорлик компанияси шуни ишонтириб баён қиладики, юртимиздаги нефтни қайта ишлаш заводлари ёнилғи маҳсулотларини етарли ишлаб чиқармоқда ва бундан буён АЁҚШларга нафақат белгиланган миқдорда, балки унга қўшимча миқдорда ҳам автобензин етказиб бериш режалаштирилмоқда”, дейилган эди компаниянинг расмий хабарида.\n09:51, 05.10.2018 15 593\n12:41, 20.07.2018 1 084


Мумтоз наволаримизнинг умри боқий бўлажак | QISHLOQ HAYOTI\nМумтоз наволаримизнинг умри боқий бўлажак\nНоябрь 22, 2017 Marks Yusupov\tМаданият ва маънавият\nПрезидентимизнинг “Ўзбек миллий мақом санъатини янада ривожлантириш чора-тадбирлари тўғрисида”ги қарори билан танишар эканман, Юнус Ражабий, Ориф Алимахсумов сингари санъатимиз дарғаларининг нурли сиймоси кўз ўнгимда гавдаланди.\nДарҳақиқат, ўзбек миллий мақом санъати узоқ тарихга эга. Уни асраб-авайлаш, келажак авлодга етказиш, янада равнақ топтириш йўлида фидойилик кўрсатган инсонларни халқимиз эъзозлайди. Мен буни ўзимнинг 52 йиллик меҳнат фаолиятим давомида кўриб, ҳис этиб келмоқдаман. Ўзбекистон халқ артисти Марям Сатторова, Ўзбекистон Республикасида хизмат кўрсатган артист Насиба Сатторова, Ўзбекистон халқ ҳофизи Ўктам Аҳмедов, Ўзбекистон Республикасида хизмат кўрсатган артист Ойгул Ҳалилова, Ўзбекистон Республикаси санъат арбоби Исоқ Тўраев сингари мақом санъатини қадрлаб, элда эъзоз, юртда қадр топган шогирдларим билан ҳақли равишда фахрланаман.\nЭнг муҳими, ёш шогирдларимиз ҳам улар изидан бормоқда. Хусусан, Шаҳрисабз шаҳридаги 2-болалар мусиқа ва санъат мактаби ўқувчиси Севинч Аблоқулова Муҳиддин Қориёқубов хотирасига бағишлаб ўтказилган санъат фестивалида шоҳсупанинг энг юқори поғонасидан ўрин олди. 20-болалар мусиқа ва санъат мактаби ўқувчиси Шаҳзод Нуъмонов “Камалак юлдузлари” республика танловида биринчи даражали диплом билан тақдирланди. Бу каби истеъдодли ёшлар ўзбек қўшиқчилик санъати, мақом ижрочилигининг порлоқ келажагини таъминлашга ҳисса қўшишади. Бундай ютуқлар замирида, энг аввало, келажагимиз эгаларига яратиб берилаётган имкониятлар, улар таълим олаётган масканларнинг мустаҳкам ўқув, моддий-техник асослари турибди.\nШаҳримиздаги икки қаватли мослаштирилган бино тўла таъмирланганидан сўнг 20-болалар мусиқа ва санъат мактаби ихтиёрига топширилди. Ўзбекистон халқ артисти Озодбек Назарбеков ташаббуси билан “Коба” (қадимги карвонсарой) тарихий мажмуаси қад ростлади. Унда ўзбек қўшиқчилиги, мақом санъатининг тарғиботи ва ташвиқоти учун барча қулайликлар мавжуд.\nДарвоқе, айни пайтда кўҳна шаҳримизда ўзгача руҳ ҳукмрон. Шаҳрисабз амалга оширилган кенг кўламдаги қурилиш, ободончилик ишларидан сўнг таниб бўлмас даражада ўзгарди. Маҳобатли ва кўркам Оқсарой майдони халқаро мақомчилар анжуманини ўтказиш чоғида ўз бағрига 4,5-5 минг томошабинни жамлай олиш имкониятига эга бўлди. Қайта таъмирланиш арафасида турган маданият саройи салобати ҳам майдонга улуғворлик бағишламоқда.\nБугун санъат ихлосмандлари кўҳна Кешда икки йилда бир марта ўтказиладиган халқаро мақомчилар анжумани ҳақидаги хушхабардан кўнгиллари шод, диллари равшан тортганлигини изҳор этмоқдалар. Танбур, сурнай наволари жўрлигидаги мумтоз наволар санъатимиз бардавомлиги, унинг умрбоқийлигидан дарак беради.\nШаҳрисабз шаҳар маданият саройи қошидаги “Бахтли болалик, намунали болалар” мақомчилар ансамбли раҳбари.


Жанубий Қирғизистон: кимга - амал, кимга - қамал - BBC O'zbek\nЖанубий Қирғизистон: кимга - амал, кимга - қамал\nImage caption Жанубий Қирғизистонда вазият осойишта\nЎш мотам тутаяпти. Масжидларда Бишкекдаги воқеалар пайтида жон таслим қилганлар ҳаққига дуо-тиловатлар эшитилади…\nЖанубий Қирғизистонда пойтахт Бишкекдаги ғалаёнлар ортидан оммавий тартибсизликлар рўй бермаган.\nЖойлардан келаётган хабарларга биноан, минтақанинг аксар шаҳар ва туманларида осойишталик сақланмокда.\nПрезидент Бакиевнинг она юрти бўлмиш Жалол-Обод шаҳридагина айрим нохуш ҳоллар, масалан, маҳаллий рўзнома идораси биносига номаълум кимсалар томонидан ўқ отилгани қайд қилинган. Ойналар синган, лекин қурбонлар йўқ.\nИкки кунлик "танаффусдан" кейин кўчаларда яна давлат автомобиль назорати, милициянинг кузатув хизмати ходимлари кўрина бошлаган.\nКеча минтақанинг йирик шаҳарлари аҳли тунда безорилик, талончилик ҳоллари бўлиши эҳтимолидан ташвиш чекаётган эди. Бугун ҳар уч жанубий вилоят милиция бошқармалари жиддий жиноятлар қайд қилинмаганини таъкидлаган.\nЎш шаҳар Ички ишлар бошқармаси ахборотича, "жиноятчилик одатдагидан ҳам озроқ бўлган, майда безорилик ва ўғирлик ҳолларигина кузатилган".\nЎшда дўконлар, ошхона-корхоналар очиқ. Фақат мактаблар ва болалар боғчалари ҳали иш бошламаган. Банклар эшигига осилган эълонлар ҳам мазкур муассасалар душанба куни очилишини маълум қилади.\nБоткенда вилоят рўзномаси муҳаррири, Ўшда милиция бошқармаси бошлиғи алмаштирилган.\n"Менга курси беринг"\nЖиноятчилик одатдагидан ҳам озроқ бўлган, майда безорилик ва ўғирлик ҳолларигина кузатилган\nЎш Ички ишлар бошқармаси\nМинтақа вилоят ва туманларида амал талашиш авж авж олган.\n2005 йилги "Лолақизғалдоқ" инқилобидан сўнг худди шундай кўриниш кузатилган эди.\nБоткенда вилоят рўзномаси биносига кириб келган одамлар муҳаррир курсисини бўшатишни талаб қилишган. Охир-оқибат улар ўз мақсадларига етганлар.\nБугун Боткен давлат маъмуриятида амал талаб қилиб келганлар навбати пайдо бўлган.\nУлар вилоят ва туманлар идоралари раҳбарлари лавозимларига ўз номзодларини таклиф қилаётир.\nЭҳтирослар шу қадар кучайганки, маҳаллий дин арбоблари тўпланганларни тинчланишга даъват этган.\nВилоятнинг янги раҳбари эса ҳозир қўйилаётган мулозимлар вақтинча иш олиб бориши, доимий фаолият ҳақида кейинроқ қарор олинишини тушунтиришга мажбур бўлган.\nЎш вилояти янги раҳбарияти қабулига кириш ҳам айнан шу сабаб амри-маҳол.\nАйрим ҳудудларда маҳаллий идоралар бошлиқларини алмаштиришга киришилган.\nҚатор туманларда ҳокимиятга мухолифат вакиллари, асосан "Ота-макон" ва Қирғизистон Социал-демократик партияси маҳаллий арбоблари келган.\nАввалги тажрибадан келиб чиққан ҳолда, энди қуйи давлат идораларида ҳам курси талашиш кучайиши башорат қилинади.\nАйни пайтда маҳаллий аҳоли вакиллари айрим янги раҳбарларнинг иш юритиш тажрибасини гумон остига қўяди.\nАммо ўз фикрини овоза қилишдан қўрқади.\nЖалол-Ободлик манбалар президент Бакиев кончилар шаҳри Кўк-Ёнғоқ яқинидаги Маркай қишлоғи атрофидалигини айтаяпти.\nИсми жисмига монанд қишлоқ - кўм-кўк ёнғоқзорлар қирларда ястаниб ётади.\nУшбу қишлоқ вилоят маркази Жалол-Ободдан тахминан 15-20 чақирим шимолроқда.\nАйрима ахборот воситалари ҳам Бакиев жаноблари икки укаси Жаниш (Давлат Қўриқлаш хизмати бошлиғи) ва Аҳмат (йирик ишбилармон, Жалол-Обод шаҳар кенгаши депутати) билан бирга зикр қилинган масканда эканини хабар қилган.\nМаркай томонни яхши билган одамлар у жойда маҳаллий шахтанинг собиқ дам олиш зонаси борлигини айтишди.\nСуҳбатдошларга биноан, катта ер майдони тегишли иншоотлар билан бирга Бакиевнинг ака-укалари томонидан сотиб олинган ва 3-4 йил муқаддам ободонлаштирилган.\nЎзига хос қароргоҳ ўшандан буён қуролли одамлар томонидан қўриқланиб келинган.\nАка-ука Бакиевлар хонадонлари ўша жойга одатда ҳордиқ чиқаришга келиб турган.\nЖалол-Ободлик журналистлар "Бакиевлар турибди", дейилаётган Маркай қишлоғи чеккасидаги қароргоҳ томон боришга ва, демакки, ўша хабарни тасдиқлашга "ҳеч кимнинг юраги бетламайди", дейишди.


Ўзбекистон дунёнинг энг тез суръатларда ривожланаётган сайёҳлик йўналишлари йигирматалигида тўртинчи ўринни эгаллади, дея хабар қилди Британиянинг The Independent нашри БМТнинг Жаҳон туризм ташкилоти (ЮНВТО) маълумотларига таянган ҳолда.\nЮНВТО маълумотларига кўра, йил давомида мамлакатга келган сайёҳлар сони 27,3 фоизга ошди. Биринчи ўринни Мьянма эгаллади (40,2%). Иккинчи ва учинчи ўринларни Пуэрто-Рико (31,2%) ва Эрон (27,9%) бўлишиб олди.\nУшбу рўйхатда Озарбайжон (11,4%) ва Қозоғистон (10%) ҳам жой олган, улар мос равишда 17 ва 20-ўринларни эгаллаган.\nУмуман олганда, ўтган йили дунё бўйлаб саёҳатлар сони 1,5 миллиардга етди, бу 2018 йилга нисбатан 4 фоизга кўп демакдир.\nФранция 90 миллиондан кўпроқ сайёҳ ташриф буюрган мамлакат бўлиб қолмоқда. Ундан кейин 83,8 миллион сайёҳ билан Испания бормоқда.


«Давлатимизнинг ривожланишига халал беришга ҳеч кимнинг ҳаққи йўқ!» — Очилбой Раматов Нурафшонда йиғилиш ўтказди\nЎзбекистон 21:00 / 12.06.2019 48776\nБугун, 12 июнь куни Нурафшон шаҳрида вилоят фаоллари, масалага тааллуқли вазирлик ва идоралар раҳбарлари иштирокида Ўзбекистон Республикаси Бош вазирининг ўринбосари Очилбой Раматов раислигида йиғилиш бўлиб ўтди.\nМазкур йиғилишда давлат раҳбарининг Тошкент вилоятига ташрифи мобайнида берилган топшириқларнинг ижроси муҳокама қилинди, жараённинг бориши бўйича масъулларнинг ҳисоботи тингланди.\nЁғочнинг бўшини қурт ейди. Бўш бўлманглар. Айниқса, давлатнинг ерини, биносини қачондир қоп-қоп ваъда бериб кимдир олган бўлса, ҳозирги вақтда ишлатмасдан келаётган бўлса, уларга қонунчиликда белгиланган тартибда чора кўриш керак. Керак бўлса, қўлидан иш келадиган инвесторлар топамиз. Давлатимизнинг ривожланишига халал беришга ҳеч кимнинг ҳаққи йўқ!\nБу ишларни бекаму кўст амалга ошириш учун вилоят раҳбарлари атрофига халқ, вилоят фаоллари бирлашиши керак», дея бош вазир ўринбосарининг сўзларини келтирмоқда Тошкент вилояти ҳокимлиги ахборот хизмати.\nШунингдек, маблағларнинг сарфланиши, амалга оширилаётган ишлар ҳақида халқни хабардор қилиб бориш, жараённинг устидан кучли жамоатчилик назоратини ўрнатиш мақсадида ОАВ билан фаол ҳамкорлик қилиш тавсия этилди.


BBCUzbek.com | Bosh Sahifa | Би-би-си меҳмони - ўша Сиз билган эстрада юлдузи Насиба Абдуллаева\nСўнгги янгиланиш: 28 Август, 2009 - Published 17:20 GMT\nБи-би-си меҳмони - ўша Сиз билган эстрада юлдузи Насиба Абдуллаева\nНасиба Абдуллаеванинг донғи Ўзбекистон чегараларини ортда қолдириб кетганига анча бўлган\nРукнимизнинг бу галги меҳмонини муштарийларимизга таништириб ўтиришимизнинг ҳожати бўлмаса керак.\nНега, дейсизми, чунки Ўзбекистон Халқ артисти Насиба Абдуллаева ижросидаги қўшиқ кириб бормаган хонадон унинг она Ватанида топилмаса керак.\nШарқ эстрадаси оламида хос ўрнига эга бўлган хонанданинг форсу турк дунёсида ҳам ихлосмандлари, шинавандалари озмунча эмас, десак муболаға бўлмайди.\nЎзбекистон эстрадаси юлдузи рус, турк, озар, тожик, форс, араб, урду ва иврит тилларидаги қўшиқларнинг ўз она тилидек ижроси билан яқину узоқ хориждаги мухлисларини бирдек тан олдиришга муваффақ бўлган.\nНасиба Абдуллаева кўплаб халқаро танловлар иштирокчиси ва сон-саноқсиз концертлар мезбонидир. Дунёнинг қўшиқчи ўз ижодий сафарлари билан кириб бормаган бурчаклари ҳам кам бўлса керак.\nУни Оврўпо, Америка, Канада ва ҳатто, Япониянинг энг зўр концерт залларида ҳам олқишлар билан кутиб олишган.\nЭл севган таниқли хонанда Насиба Абдуллаева билан суҳбатнинг аудио матнини тинглаш учун бу ерга босинг.\nНасиба Абдуллаева муштарийларимиз саволларига ўз жавоблари билан:\nБи-би-си: Суҳбатимиз аввалида Сизга савол йўллаган кўплаб мухлисларингизнинг табрикларини етказсам. Улар сизни муқаддас Рамазон ойи билан табриклашган, мазкур айёмнинг Сизга қутлуғ бўлишини айтишган:\nНасиба Абдуллаева: Раҳмат, мен ҳам фурсатдан фойдаланиб, ҳаммаларини мана шу қутлуғ айём билан табриклайман ва мана шу кунларнинг нури барчамизга баравар насиб этсин, дейман.\nБи-би-си: Муштарийларимиз Сизга дунёнинг турли бурчакларидан ўнлаб мактублар йўллашган. Биз эфир вақти имкон берган даражада уларни эътиборингизга ҳавола этишга ҳаракат қиламиз. Аввалида Сизга доимий соғлиқ тилаб қолган ўзбекистонлик Мадиёрнинг ўзига хос услубда берилган саволларига ўтсак:\n--"Юлдуз Усмоновани маъқул кўрасизми ёки Озодбек Назарбековни?"\n--Иккаласини ҳам маъқул кўраман. Чунки иккаласи ҳам бир-бирига ўхшамаган, ўзининг йўлида ижод қилаётган санъаткорлар.\n--"Самарқандни яхши кўрасизми ёки Бухорони?"\n--Самарқандни бўлса керак. Гарчи Бухоро Самарқанддан қолишмайди, лекин Самарқанд менинг туғилиб, ўсган жойим бўлгани учун Самарқандни кўпроқ яхши кўраман.\n--"Чойни ёқтирасизми ёки қаҳвани?"\n--"Сиз учун Озарбайжон яхшими ёки Туркия"\n--Мен учун Ўзбекистон яхши.\n--"Сизга Александр Рибак ёқадими ёки Патрисия Каас?"\n--"Райҳон гулини яхши кўрасизми ёки лолани?"\n--Иккаласини ҳам яхши кўраман.\n--"ТВ Марказни ёқтирасизми ёки МТВни?"\n--"Ўтган кунлар"ни яхши кўрасизми ёки "Шайтанат"ни?"\n--"Сизнингча, Марказий Осиё гавҳари қайси шаҳар: Астанами ёки Тошкент?"\nБи-би-си: Навбатдаги саволимиз эса Маломатхондан. У киши, “Бари гал” қўшиғингизни куйлаганингизда, мен сизни хоразмлик деб ўйлагандим. Озарбайжонча қўшиқларингизни эшитганимда, келиб чиқишингиз озарий бўлса керак деб ўйладим. Форсча айтганингизда эса, эроний бўлсалар керак деб. Келиб чиқишингиз қаерлик?” деб сўраб, лекин ўзларига барча тилда айтадиган ашулаларингиз ёқишини таъкидлаб ўтган. Олмониядан Шоҳжаҳон ва яна айрим ўқувчиларимиз ҳам худди шу мазмунда савол йўллашган:\nНасиба Абдуллаева: Келиб чиқишим Самарқанддан, отам эроний, онам тожик. Лекин ҳар битта тилда қўшиқ куйлаганимда, одамларнинг мени ўша миллатга мансуб деб билиши, менимча, менинг ютуғим бўлса керак. Санъаткор сифатида...\nБи-би-си: Нью Йоркдан Рустам Алимов, "Ҳурматли Насиба хоним, Сизнинг санъатингизни 1980 йилдан бери жуда яхши биламиз ва оиламиз билан севиб қўшиқларингизни тинглаймиз. Яқинда шу ерда бир ҳамюртимиз ўғлини уйлантирди. Тўйлар муборак билан ёр-ёрни ҳисобга олмаганда, фақат Сизнинг қўшиқларингиздан фойдаланилди. Даврани олиб борувчи тўй бошида, "бугун тўйимизда Ўзбекистон Халқ артисти Насиба Абдуллаева ва фақат Насиба Абдуллаева бўлади," деганда, зал 10 дақиқа қарсак чалиб турди. Сизга катта раҳмат. Саволим: Яқин ўртада Америкада концерт бериш ниятингиз борми? Бу ерда жуда кўп ашаддий мухлисларингиз бор. Машинамизда ҳам асосан сизнинг қўшиқларингизни эшитамиз. Жуда соғиндик, бир келинг," деб сўраб қолибдилар.\nНасиба Абдуллаева: Менинг Америка Қўшма Штатларида яккахон концертим бўлиши керак эди. Лекин менга боғлиқ бўлмаган, яъни мени таклиф этган томонга боғлиқ бўлган айрим муаммолар сабаб у концертимиз ҳозирча бекор қилинди. Аммо ноябр ойининг ўн бешинчисида Нью Йоркда, Манҳатенда Осиё ва Қофқоз мусиқаси оқшоми ўтказилади. Ва ўша оқшомга мен ҳам таклиф этилганман. Худо хоҳласа, насиб бўлса, 15 ноябр куни кўришамиз.\nБи-би-си: Яна Америкадан Бек эса, “Сизнинг қўшиқларингизда оригиналлик бор, бунда мусиқачиларингизнинг ҳиссалари бор деб ўйлайман. Менга айниқса Азиз Холмуродов билан қилган ишларингиз ёқади. Ўша мусиқачингизнинг ижодлари ҳақида ҳам озгина маълумот беринг,” деб илтимос қилиб қолибдилар.\nНасиба Абдуллаева: Сиз сўраган мусиқачимиз билан ҳақиқатда ҳам кўп йиллар бирга ишлаганмиз. Мусиқачиларнинг, албатта, ижод йўлимда жуда ҳам ўринлари бошқача бўлган, муҳим бўлган. Лекин менда мусиқачилар йиллар давомида ҳар доим ўзгариб туришган. Ҳар хил сабаблар билан бир мусиқачи кетиб, бошқа мусиқачи келган. Баъзан бутун бир даста ҳам ўзгариб кетган. Аммо мен ўзимнинг йўлимни, ўзимнинг йўналишимни ўша ҳар битта келган мусиқачига тўғри тушунтира олганим учун бўлса керак, мусиқачилар алмашганига қарамасдан, йўлимни сақлаб қолишга муваффақ бўлганман. Азиз Холмуродов билан охирги беш йилдан бери бирга ишламаяпмиз. Лекин ундан олдин жуда кўп йиллар бирга ижод қилганмиз. Ва менинг жуда кўп ниҳоятда машҳур бўлган қўшиқларим айнан мана шу инсон томонидан ёзилган, шу жумладан, аранжировкалари ҳам.\nБи-би-си: Бухородан Ҳусейн, "Миллий эстрада хонандаларини тақдирлашда халқнинг эътирофи қанчалик инобатга олинади? Ўз вақтида Оғабек Собиров, Озода Нурсаидовалар эришолмаган "Ниҳол" мукофотига бугун ҳатто ҳеч ким танимайдиган қўшиқчилар билан бир қаторда халқнинг ғашини келтираётган хонандалар ҳам эга бўлишмоқда...."Ниҳол" мукофотининг сўнгги 3 йилда нуфузи тушиб кетди, деган фикрга сизнинг муносабатингиз?" деб қизиққан:\nНасиба Абдуллаева: Қайси принцип билан, қанақа принцип билан уларнинг “Ниҳол”га тақдим этилаётганликларини мен билмайман. Лекин ўйлайманки, улар ишлаётган жамоалар, ташкилотларнинг тавсиялари билан тақдим этилган бўлиниши керак. Лекин ўша мукофотни бериш бермаслик, албатта, нуфузли бир комиссиянинг фикрига боғлиқ бўлади. Агар ўша комиссия маъқул кўрган бўлса, мукофотни берган бўлиши мумкин. Мутахассислардан иборат комиссия билан шу қўшиқчиларни томоша қиладиган томошабинларнинг фикрлари ҳар доим ҳам бир жойдан чиқмаслиги мумкин.\nБи-би-си: Ҳусейн яна, "Юлдуз Усмонованинг давлат миқёсидаги тантаналарда иштирок этмаётганига деярли кўникиб қолдик. Аммо, адашмасам, шу йил Наврўз тантаналарида сизни ҳам кўрмадик. Умуман, мазкур концертларнинг финали дейишадими, сўнггида ким чиқиши ҳаммани қизиқтиради. Аммо сиз ҳеч чиқмагансиз...Сабаби нимада? Алам қилмайдими, сиздан ёш, эндигина чиққан қўшиқчилар саҳнанинг тўрини эгаллашса?" деб қизиққан:\nНасиба Абдуллаева: Алам қилмайди. Чунки менинг ўзимнинг ўрним бор, саҳнада оёқларимни мустаҳкам босганимга жуда кўп йиллар бўлган. Унақа фикрлар билан хаёлимни чалғитмасдан, ижодим билан шуғулланишни маъқул кўраман. Шунинг учун ҳам, “Алам қилмайдими,” деган савол, ростини айтсам, ҳозир менинг кулгумни келтиряпти.\nБи-би-си: Масъудбек эса, "Бугун фақат Ўзбекистонда телевидение, оммавий-ахборот воситалари, шунингдек, қатор байраму тантаналардан мажбуран "запрет" қилинган Юлдуз Усмонова ижодига ҳамкасб сифатида муносабатингиз қандай?" деб сўрабди.\nНасиба Абдуллаева: Мен Юлдузхоннинг ижодига ҳар доим жуда ҳам яхши қараганман, жуда ҳам ҳурмат билан қараганман. Ҳақиқатдан ҳам ҳеч кимга ўхшамайдиган овозга ва ҳеч кимникига ўхшамайдиган йўлга, йўналишга эга бўлган санъаткор. Буни ҳеч ким инкор қилолмайди. Ўйлайманки, мутахассис бўлмаган оддий томошабин ҳам худди шундай жавоб берган бўлар эди. Менинг назаримда, санъаткор учун унинг қайси тадбирда биринчи ёки охирги чиқиши эмас, бу – ҳам олдинги саволингизга бир қўшимча ўлароқ, омма ва севган томошабинларининг кўнглида қанақа ўрин эгаллаганлиги, ўз ишининг қанчалик устаси бўлганлиги ва санъат оламида қанчалик ўзига хослиги, менимча, муҳимроқ бўлади.\nБи-би-си: Тошкентдан Бек эса, “Самарқандлик София Сафтарова билан деярли бир даврда саънатга кириб келгансизлар. Аммо у овози, истеъдоди бўла туриб, сизникичалик шон-шуҳратга буркана олмади ва ҳозир деярли кўринмай қолди. У билан боғланиб турасизми ва ҳозирда нималар билан банд? Унинг ижодига муносабатингиз қандай?” деб савол йўллаган.\nНасиба Абдуллаева: София Сафтарова менинг шогирдларимдан биттаси бўлиб ҳисобланади. Ҳар ҳолда у ўзини ҳар доим менинг шогирдим деб ҳисоблаган. Санъатга мендан анча кейин кириб келган. Муносабатларимиз жуда яхши бўлган. Мен ҳали Тошкентга кўчмасимдан олдин, Самарқандда яшаган пайтимда тез-тез кўришиб ҳам турардик, уйимга ҳам келиб турарди. Мен мана, 15 йилдирки, Тошкентда турибман, Софияхонни охирги марта Америка Қўшма Штатларида кўрганман. 2005 йилда Наврўз тантаналарига бағишланган бир концертга борганимда, Софияхонни ўша ерда учратганман. Ундан кейин, афсуски, ҳозир Самарқанддами ёки бошқа жойдами, нима билан шуғулланаётганидан, ростини айтсам, хабарим йўқ.\nБи-би-си: Лондондан Жавоҳирбек эса, “Насиба опа, мен ҳозир Лондондаман, интернет саҳифаларида сизнинг “Умр баҳори” қўшиғингизни қидириб топа олмадим, сиз ушбу қўшиқ бўлган бирорта веб саҳифани тавсия эта оласизми,” деб сўраб, ижодингиз ва шахсий ҳаётингизда Аллоҳ доимо мададкор бўлишини тилаб қолибди.\nНасиба Абдуллаева: Қайси бир веб саҳифада бўлишини ҳозир аниқ айтолмайман. Лекин Youtube га менинг қўшиқларимни юклаётган инсонлардан буни илтимос қилишим мумкин. Улардан бири менинг умр йўлдошим бўлади. Мен, албатта, у кишидан “Умр баҳори” қўшиғимни Youtube га юклашини илтимос қиламан.\nБи-би-си: Америкадан Темур Саидов, "Сизга иккита саволим бор: биттаси диний, бошқаси дунёвий. Биринчи саволим - Бошқа муслима опа-сингилларимиз каби Ҳаж зиёратини адо этиш ниятингиз борми ва қачон? Иккинчи саволим эса, тахминан 20 ёшга ёш кўришингизнинг сабаби нимада," деб жавобингиз учун олдиндан ташаккур изҳор этиб қолибдилар.\nНасиба Абдуллаева: Биринчи бўлиб диний саволларига жавоб берсам: Ўйлайманки, ҳамманинг ўзига яраша орзуси бор, нияти бор. Бу – менинг шахсий фикрим. Ҳар битта инсоннинг яратган билан муносабати унинг шунчалик шахсий муносабати ҳисобланадики, менинг назаримда, бу нарсаларни жуда катта аудиторияга гапириб ҳам бўлмайди. Шунинг учун ҳам мен бу саволга жуда кенг қилиб жавоб бера олмайман ва хоҳламайман ҳам. Бу менинг жуда ҳам шахсий масалам ва мен учун жуда ҳам бир муқаддас савол деб ўйлайман. Дунёвий саволга келсак, энди бу ҳар куни бериладиган савол. Агар ҳақиқатдан ҳам асл ёшимдан 20 ёшга ёш кўринадиган бўлсам, раҳмат, мана шу билдирган фикрлари учун. Бунинг сабаби, менинг назаримда, ташқи кўринишим ҳақида кўп ўйламаслигим бўлса керак. Ёшим ўтган сайин кўринишим қанақа бўларкин, деб жуда ўзимни қийнамаслигим бўлса керак.\nБи-би-си: Демоқчисизки, бу ерда бирор бир пластик жарроҳлик амалиётининг иштироки йўқ?\nНасиба Абдуллаева: Ҳозирча йўқ, ҳозирча йўқ. Лекин менинг назаримда, бугун бу – дунёнинг ҳамма четида қилинаётган нарса. Агар мабодо керак бўлса, балки қиларман. Инсоннинг ирсияти, ўша ота-онадан олинган генлар биринчи ўринда туради, деб ўйлайман. Ва иккинчидан, инсоннинг ички дунёси, кейин унинг ўша фикрлашида қанчалик ижобий энергиянинг ўрни кенглиги ҳам, менимча, яна бир сабаб бўлса керак. Чунки инсон яхши нарса ҳақида ўйласа, ўша инсоннинг юзига қараб турсак, унинг юзидан қанақадир нур ёғилгандек бўлади. Фикрида кечаётган позитив нарсалар юзида ҳам кўрингандек бўлади.\nБи-би-си: Шўх бола номида мактуб йўллаган муштариймиз эса, “Агар сир бўлмаса Насиба опа, ёшингиз нечада?” деб сўраяпти.\nНасиба Абдуллаева: Мен ёшимни ҳеч қачон сир тутмаганман. Мана шу йил 15 ноябр куни 48 ёшга тўламан Худо хоҳласа, насиб бўлса.\nБи-би-си: Сўнгги саволимиз Испаниядан, Бекмуроджондан. У киши, Сизнинг ҳозир қаерда яшашингиз билан қизиққан. Ва яна фарзандларингиз ҳақида ҳам бироз маълумот беришингизни сўрабди. “Шўх бола” эса уларнинг ичида сизга ўхшаган санъаткорлари ҳам борми, деб қизиқаяпти.\nНасиба Абдуллаева: Мен охирги 15 йилда Тошкентда турибман. Унгача Самарқандда яшаб, ижод қилганман. Фарзандларим Тошкентда мактабни, олий ўқув юртини тугатишди. Охирги бир ярим йил давомида Лондонда тил ўрганишди. Ва яқинда уйга қайтишди. Энди ҳар қайсиси ўзининг ишини, ўзининг бизнесини йўлга қўйиш ниятлари бор. Албатта, мен уларнинг ёнларида бўламан. Мусиқага келсак, икки ўғлим ҳам болалигида мусиқа мактабида ўқишган. Лекин катта ўғлим мусиқани ўзига касб қилмади. Мен ҳам хоҳламаганман буни. Иккинчи ўғлим ҳам мусиқадан узоқлашиб кетади, деб ўйлагандим, аммо ди-джейлик ҳам қилаяпти, ўзининг мусиқаларини ҳам ёзаяпти ва бошқа мусиқаларни бир-бирига уйғунлаштириб, mix қилиш билан ҳам шуғулланади.\nБи-би-си: Ва оилавий ҳаётингиз ҳақида ҳам гапириб берсангиз, яъни турмуш ўртоғингиз ҳам санъаткорми ёки санъатга муҳаббатлари қандай, ёки бошқа касбдаларми?\nНасиба Абдуллаева: Биринчи турмуш ўртоғим – у киши ҳам санъатда эдилар. Саккиз йил илгари, афсуски, бу ҳам ҳаётнинг тақозоси экан, биз ажрашдик. Ва тўрт йил бундан олдин мен иккинчи марта турмушга чиқдим. Ҳозирги турмуш ўртоғим маълумоти бўйича дипломат, ҳозир Лондонда туради ва дипломатия эмас, туризм соҳасида ишлайди. Ўзбекистонлик.\nБи-би-си: Агар йўқ демасангиз, энг сўнггида Буюк Британиядан Бобуржоннинг мактубларини ўқиб, эшиттирсам: "Катта санъат, ҳаёт тажрибасига эга, ёш санъаткорларга ўрнак бўла оладиган хонанда. Бирор марта шу хонанда тўғрисида миш-мишлар ёки сиёсатга аралашиб қолганини эшитган эмасман. Ўзини тутиши, кийиниши, тарбияси ҳар қандай ўзбек қизига, хонанда қизларига намунадир. 80-йиллардан бери ўзбекнинг номини, маданиятини дунёга танитиб келаётганидан фахрлансак, мақтовлар қилсак арзийди," деб ёзибди Бобуржон. Агар Сизнинг ҳам муштарийларимизга тилакларингиз бўлса, микрофонимиз очиқ, марҳамат:\nНасиба Абдуллаева: Бобуржоннинг сиймосида менинг ҳақиқий муштарийим бўлган, ҳақиқий мухлисларим бўлган, муболаға бўлмаса керак, миллионлаб томошабинларга ташаккур билдирмоқчиман. Кўп йиллар давомида менга бўлган муҳаббатларини асраб келаётганликлари учун, менинг санъатимга садоқатларини асраб келаётганликлари учун...Бу камдан-кам бўладиган нарса! Шунинг учун ҳам мен яна бир бор мухлисларимга мана шу муборак кунларда соғлиқ-саломатлик тиламоқчиман. Кўнгилларидаги барча орзу-умидлари ижобат бўлишини тиламоқчиман. Сизлар билан ҳар доим яхши кунларда учрашайлик, гаплашайлик, эшитишайлик. Ва хонадонларингизда аҳён-аҳён бўлса ҳам менинг қўшиқларим янграб туришини сизлардан илтимос қилган бўлардим.\nБи-би-си: Катта раҳмат. Биз ҳам ижодий ва шахсий ҳаётингизда каттадан-катта омадлар тилаб қоламиз.\nШўро даври ва ҳозирги раҳбарлар ҳалоллиги ҳақида\nОчиқ Марказий Осиё\nжурнали муҳаррири Ник Рован саволларга жавоб берди\nВладимир Жонибеков Ер, фазо ва Ойдаги азон товуши ҳақида\nЗулфия Назар машҳур асари, миллати ва бугунги ижоди ҳақида\nЭ. Шеварднадзе ўз истеъфоси, дўстлари ва яна сиёсат ҳақида


Бу ҳақда Давлат солиқ қўмитаси Жамоатчилик билан алоқалар ва ҳуқуқий ахборот бўлими хабар бермоқда. Хусусан, ўтказилган назорат тадбирларида Тошкент шаҳрида 4 ҳолатда 597 млн. сўмлик, Фарғонада 1 ҳолатда 60,6 млн. сўмлик, Андижонда 6 ҳолатда 50 млн. сўмлик, Жиззахда 1 ҳолатда 10,1 млн. сўмлик, Бухорода 2 ҳолатда 4,5 млн. сўмлик, Самарқандда 2 ҳолатда 4,6 млн. сўмлик, Навоийда 18 ҳолатда 3,7 млн. сўмлик, Тошкент вилоятида 3 ҳолатда 2,1 млн. сўмлик ноқонуний товарлар аниқланди.\nАниқ мисолларга тўхталсак, Самарқанд вилоятида ўтказилган назорат тадбирларида ноқонуний фаолият билан шуғулланиб келаётган фуқаро Т. Муҳитдиновга тегишли умумий қиймати 2,2 млн. сўм ва фуқаро Н. Истатовга тегишли умумий қиймати 2,4 млн. сўм бўлган тамаки маҳсулотларининг ноқонуний савдосига чек қўйилди.\nХудди шундай Фарғона вилоятида ўтказилган назорат тадбирлари давомида фуқаро А. Кадиров ҳеч қандай ҳужжатларсиз Қўқон савдо мажмуасида савдо фаолияти билан шуғулланаётганлиги аниқланиб, ҳуқуқбузарнинг 60,6 млн. сўмлик хорижда ишлаб чиқарилган товарлари савдосига нуқта қўйилди.\nШу билан бирга, Давлат солиқ қўмитаси ходимлари томонидан Тошкент шаҳридаги “Жомий” савдо мажмуасида ўтказилган назорат тадбирларида фуқаролар А. Саидакбаров ва О. Султоновлар ноқонуний савдо фаолияти билан шуғулланаётганлиги маълум бўлди. Ҳуқуқбузарларнинг жами 500,6 млн. сўмлик ноқонуний товарлари вақтинча олиб қўйилди.\n“Ўрикзор” савдо мажмуасидаги назорат тадбирларида эса ноқонуний савдо фаолияти билан шуғулланиб келаётган фуқаролар Ж. Икромов ва А. Холиевларнинг жами 96,4 млн. сўмлик товарлари савдосига чек қўйилди. Назорат тадбирлари республикамиз бўйлаб давом этмоқда.\nКиритилди: 14:45 12.10.2018. Ўқилди: 404 марта. Фикрлар сони: 0 та.


Фотокимё ҳақида — У ким, бу нима — QOMUS.INFO\nQOMUS.INFO > Ф ҳарфи > ФОТОКИМЁ\nФОТОКИМЁ — кимёнинг ёруғлик таъсирида содир бўладиган реакцияларни ўрганувчи бўлими. Фотокимё оптика ва оптик нурланиш билан чамбарчас боғлиқ. Фотокимёнинг илк крнунлари 19-а. да пайдо бўлди (Гротгус қонуни, Бунзен қонуни). Фотокимё 20-а. нинг 1-чорагида Эйнштейн қонуни эълон қилингандан кейингина мустақил фан сифатида ташкил топди. Модда молекуласи ёрутлик квантини ютганида асосий ҳолатдан уйғонган ҳолатга ўтади ва кимёвий реакцияга киришади. Бу дастлабки реакция (фотокимёвий реакция) маҳсулоти кўпинча охирги маҳсулотларнинг ҳосил бўлишига олиб келувчи турлича иккиламчи реакцияларда қатнашади. Шу нуқтаи назардан Фотокимёни ёруғлик квантларини ютганда ҳосил бўладиган уйғонган молекулалар кимёси деб таърифлаш мумкин. Уйғонган молекулаларнинг талайгина ёки бир қисми кўпинча фотокимёвий реакцияга киришмай, турлича дезактивацион фотофизикавий жараёнлар натижасида асосий ҳолатига қайтади. Ушбу жараёнлар кўпчилик ҳолларда квант ёруғлик чиқариш (флуоресценция ёки фосфоресценция) билан содир бўлади.\nМолекулаларнинг диссоциланиб атом ва радикаллар ҳосил қилиши газ фазасидаги фотокимёвий реакцияга яққол мисол бўла олади. Мас, кислородга қисқа тўлқинли ультрабинафша нурлар таъсир этганида ҳосил бўлган уйғонган О2 молекулалари эркин атомларга диссоциланади: О* ч>О+О.\nБу атомлар О2 билан иккиламчи реакцияга киришиб озон ҳосил қилади: О+О2Ю3. Бундай жараёнлар атмосферанинг юқори қатламида қуёш нури таъсирида содир бўлади (қ. Атмосфера озони).\nФотокимёвий реакциялар механизмини ўрганиш жуда мураккаб масала. Ёруғлик квантининг ютилиши ва қўзғалган молекуланинг пайдо бўлиши борйўғи 10~15 сек. ичида ўтади.\nКаррали боғли ва ароматик ҳалқали органик молекулаларда 2 типдаги, яъни синглет ва триплет ҳолати мавжуддир. Молекула ёруғлик кванти ютганидагина бевосита синглет уйғонган ҳолатга ўтади. Молекула фотофизикавий жараён натижасида синглет ҳолатдан триплет ҳолатга ўтади. Молекуланинг синглет уйғонган ҳолатда мавжуд бўлиш даври 10 8 сек; триплет ҳолатда мавжуд бўлиш даври эса 10»5 —10~4 сек. дан (суюқ муҳит учун) 20 сек. гача (қаттиқ муҳит, мас, қаттиқ полимерлар учун). Шу боис кўпчилик органик молекулалар триплет ҳолатдагина кимёвий реакцияларга киришади. Бу ҳолатда молекулаларнинг концентрацияси шунчалик катта бўладики, улар нурларни ютиб юқори уйғонган ҳолатга ўтади ва икки квантли реакция деб аталувчи реакцияга киришади. Уйғонган А* молекула кўпинча уйғонмаган А молекула билан ёки бошқа В молекула билан комплекс хреил қилади. Фақат уйғонган ҳолатда бўлган бундай комплекслар эксимерлар (АА)* ёки эксиплекслар (АВ)* дейилади. Эксиплекслар бирламчи кимёвий реакциялар асоси ҳисобланади. Фотокимёвий реакцияларнинг бирламчи маҳсулотлари — радикаллар, ионлар, ионрадикаллар ва электронлар тезлик бн, одатда, 10»3 сек. гача бўлган вақт ичида қоронғи реакцияга киришади.\nФотокимёвий реакциялар механизмини текширишнинг энг самарали усулларидан бири импульс фотолиздир. Бу усулнинг моҳияти реакция аралашмасига қисқа муддатли, лекин кучли ёруғлик нури таъсир эттириб юқори концентрацияли уйғонган молекулалар ҳосил қилишдан иборат. Бунда ҳосил бўлган қисқа муддат мавжуд бўлувчи зарралар (аниқроғи — уйғонган ҳолатдаги молекулалар, юқорида айтиб ўтилганидек, фотокимёвий реакциянинг бирламчи маҳсулотлари) «зондловчи» нурни ютишга қараб аниқланади. Зарраларнинг нур ютиши ва уларнинг вақт бўйича ўзгариши фотокўпайтиргич ва осциллограф ёрдамида қайд қилинади.\nФотокимёдан амалда кенг фойдаланилади. Фотокимёвий реакцияга асосланган кимёвий синтез усуллари ишлаб чиқилган. Информацияларни ёзишда фотохром бирикмалардан фойдаланилади. Фотокимёвий жараёнлардан микроэлектроникада рельеф тасвирлар, полиграфияда, босма формалар ҳосил қилишда фойдаланилади. Фотокимёвий хлорлашда (асосан, тўйинган углеводородларни) ҳам Фотокимё муҳим амалий аҳамиятга эга. Фотокимё фотофафияда кенг қўлланади.\nNext PostФРАНЦ-ИОСИФ ЕРИ


Индиго болалар янги ирқнинг ибтидосими? - Darakchi\nИндиго болалар янги ирқнинг ибтидосими?\nДУНЁ 24.05.2014, 12:17\n“Индиго” болалар ҳақида кўрган ва эшитганмисиз? Ҳа, албатта курраи заминимиздаги бу турга мансуб бўлган истеъдод эгаллари кўп. Уларни олимлар ғайриоддий инсонлар деб атамоқда. Қолаверса, бу болалар янги ирқнинг яралишидан дарак беришаётганлиги борасида ҳам фаразлар янграмоқда. Бу ҳақиқатан ҳам шундайми, бу мавжудотлар ким аслида?\n-Охирги ўн йилда оддий ўғил-қизларга умуман ўхшамайдиган болалар дунёга кела бошлади, — деб ҳикоя қилади Европа психотерапевтлар ассоциацияси аъзоси, психолог, анча вақтдан бери шу турдаги болалар билан шуғулланиб келаётган Наталья Михайловская. – Уларнинг ғайиртабиий эканлигин туғилган ойларидан бошлаб сезилади. Шифокорлар туғилган иқтидорларнинг кўзларини кўриб, худди ёши катта инсонларни кўриб турганидек ҳайраталана бошлайди. Янги туғилган чақалоқлар нигоҳини бир жойга жамлай олишмайди. Булар эса чақалоқларга хос бўлмаган назар билан атрофга тикилишади. Туғилган чақалоқлардаги бу каби ўзгаришларни сезаётган ота-оналар эса саломатлик марказлари ва психологик маслаҳатхоналарга ўз болаларидан шикоят қилишни бошлашади.\nПсихологлар эса бундай болаларни “диққат-эътибор жамланишининг етишмаслиги синдроми” ва “гиперфаол” деб тахшис қўйишиб, уларни тинчлантирувчи дорилар билан “даволашади”.\nАммо психологлар ким гиперфаолликдан азоб чекаётган бўлса, бир машғулотда диққатини жамлаб олишга қодир эмас деган фикрда юришмоқда. Булар бироз қийинчилик кўрса, ўзини бошқа ишга уришади дейишмоқда. “Янги” болалар эса аксинча, уларни қизиқтираётган машғулотдан ажратиб олишнинг иложи йўқ. Ўз мақсадларига эришиш учун катта тезликда интилишиб, оламшумул натижаларга эришадилар. Қизиқувчанлигини қондирмагунча тиниб-тинчимайдилар.\nЯнги дунё болаларидан индигога қадар\n- Бундай болалар учун махсус термин ёки атама йўқ эди, — давом этади психолог Михайловская. — Россияда “янги минг йиллик болалари” ёки “янги дунё болалари” деб аташарди. Англияда эса улар тўғрисида “киборг”лар деб аташган. Уларнинг яна бир жиҳати шуки, уч-тўрт ёшлигиданоқ кўпчилик катта ёшдаги одамлар тушунмайдига компьютерни тушунишади. Булар технологик мўлжал ола биладиган болалар ҳисобланади. Демак, “янги дунё болалари”дан яқин ўн йилликда бизнинг ҳаёлимизга келмайдиган даражадаги ишларни амалга оширишлари мумкин. Ноёб болалар қўл меҳнатидан кўра, миясини ишлатган ҳолда бошқа дунё эшикларини очади. Аммо бундай ғалати болалар муаммоалари билан жиддий шуғулланган психолог Ли Кероллнинг ўтказган тадқиқотлари натижасида “индиго” атамаси пайдо бўлган. Индиго – ақлли, тараққий этган гўдакларни одатдаги ўзини тутиши стереотипига бўйсунишни истамайдиган гўдак, - дея тушунтиради Наталья Александровна. — У сайёрамиздаги бошқача дастурдаги фавқулодда иқтидорли мавжудот.\nНоёблиги билан ажралиб турадилар\nГерманиялик 9 ёшли Майкл Смит ғалати “кўзбойлоғичлик” ни намойиш қилди: у хапдорилар солинган ёпиқ флаконни олиб стол устига қўйди ва ҳамма дориларни идишдан чиқариб бошқа столга ўтказди.\nМексикалик ўсмир йигитгча Освальдо Риос кўзлари боғланган ҳолда кимдир узатган фотосуратни олиб, устидан қўлини юритади ва унда нима тасвирланганлигини аниқ айтиб беради. Боз устига у нафақат суратдаги кишининг исмини, уй манзилини, ҳаттоки ҳайдовчилик гувоҳномасини ва суғурта полисининг рақамларини ҳам айтиб беради.\nАвстриялик 10 ёшли Марк Эвелизер эса мактабда бўлган тадбирда ажойиб томоша кўрсатиб, барчани оғзини ланг очилишига сабабчи бўлади. У орқасида турган ёзув доскасида ёзилаётган ҳарфларни қарамасдан туриб, аниқ айтиб беради. Унинг тўғри айтаётганига қойил қолаётган ўқитувчилар турли сўзларни ёзишганига қарамай, Марк уларни ҳарфларигача айтади. Ундан буларни қандай айтаётганлигини суриштирганида, шунчаки оддий деб жавоб қайтаради.\nНъюкасл шаҳрида истиқомат қиладиган Алан Уоллис эса бир дона атиргулини қўлига олади ва атрофида кузатаётган бир қанча инсонларни чўнтакларидан ҳар биридан шуларни олади. У бир қўлида ўша атиргулини ушлаган ҳолда, нариги қўли билан пешвоз чиққан одамдан шуни ўзига ўхшаш гулларни олади. Бу бир қарашда, “фокус”га ўхшаб кетади. Бироқ, Алан кўрсатаётган ғайритабиий томоша барчани ажаблантиради.\nУлар бошқа болалардан нимаси билан фарқ қилади?\n*Улар ҳатто она қорнидаги пайтларини ҳам эслай олишади.\n*Одамнинг оғриётган жойларини қўлларини теккизган ҳолда, дардига шифо беришга қодир.\n*Улар ўзлари ишлаётган касбда бошқаларни ҳайратга соладиган ишларни амалга оширишади.\n*Бошқаларни аҳлоқий жазолашга ҳаракат қилишмайди.\nИнтернет материаллари асосида Иззатбек тайёрлади\nПокистонда сел келиши оқибатида 7 киши ҳалок бўлди\nИстанбулда кучли қор ёғиши туфайли барча авиа қатновлар бекор қилинди


Британия бош вазирлигига номзод йил охирига қадар ЕИдан расман чиқиш зарурати ҳақида маълум қилди\n19:31 / 04.07.2016\nКонсерватив партия етакчилиги ҳамда Буюк Британия бош вазирлигига номзод, собиқ мудофаа вазири Лиам Фокс ҳукумат зудлик билан Лиссабон келишувининг ЕИдан чиқишга доир 50-моддасини амалга оширишни йўлга қўйиши кераклигини маълум қилди. Сиёсатчи Лондонда бош вазир лавозимига ўз номзодини тақдим этаётиб, шундай фикр билдирди. Бу ҳақида ТАСС агентлиги хабар қилди.\nФокснинг сўзларига кўра, ЕИдан расман чиқиш жараёнини ҳозирнинг ўзидаёқ бошлаб, жорий йилнинг охирига қадар тугатиш лозим. Музокараларнинг бундай қисқа фурсатларда амалга оширилиши, номзоднинг фикрича, ЕИга аъзо мамлакатлар фуқароларига сезиларли таъсир кўрсатмаслиги керак.\n"Мен уларнинг ташкилотда қолишини истардим. Ўйлашимча, бу тўғри йўл", - деди у.\nФокс келажакда ЕИда ишчи кучининг эркин ҳаракатланиш ҳуқуқидан воз кечиш учун қўлдан келганича ҳаракат қилишини билдирди.\n"Аёнки, британияликлар эркин ҳаракатланиш тамойилини инкор этишади ва унинг келажакда савдо келишувида сақланиб қолиши (Брюссель билан) бизнинг халқ манфаатига зид бўлади", - дея ҳисоблайди собиқ вазир.\nКонсерватив партия етакчиси ҳамда бош вазир лавозими учун курашда Фоксдан ташқари яна 4 номзод иштирок этмоқда: ИИВ раҳбари Тереза Мэй, Энергетика ва иқлим ўзгаришлари вазирлиги раҳбар ўринбосари Андреа Лидс, Адлия вазири Майкл Гоув, Меҳнат вазири Стивен Крабб. Янги бош вазирнинг номи 9 сентябрга қадар маълум қилиниши керак.


18:59, 31.03.2020 // 268095\nЯкунланаётган март ойи, шубҳасиз, COVID-19 атрофидаги воқеалар билан ёдда қоладиган бўлди. Бугун касаллик қаршисида бутун дунё ожиз қолмоқда, бутун дунё карантин режимида. Ой қандай бошланди-ю, уни қандай якунлаяпмиз? Қуйида юз берган воқеаларнинг баъзиларини таҳлил қилишга уриниб кўрамиз.\nФевраль ойидан бошлаб Европада авж олиб кетган коронавирус касаллиги март ойидан бутун дунёни қамраб ола бошлади. Италия касалликнинг янги ўчоғига айланди. ЖССТ касаллик эпидемиядан пандемияга ўтганини айтди. Ҳар бир аниқланган ҳолат ортидан кузатиш имконсиз бўлиб қолди. Дастлаб мамлакат шимолида касаллик аниқланган бўлса, кейинчалик у бутун мамлакат бўйлаб тарқала бошлади.\nАна шундай шароитда Италия 9 март кунидан бошлаб мамлакатда ёппасига карантин режимини жорий қилди. Бутун мамлакат бўйлаб фавқулодда ҳолат жорий этилди, одамларнинг кўчага фақат озиқ-овқат ва тиббий хизмат учун чиқишига рухсат берилди. Заруратсиз кўчага чиқиш тақиқлаб қўйилди. Бугунги кунда Италия дунёда коронавирусдан вафот этганлар сони бўйича етакчилик қилмоқда. 30 март ҳолатига кўра, Италияда COVID-19 касаллиги бўйича 97 мингдан ошиқ ҳолат қайд этилди. Улардан 10 минг нафардан ортиғи вафот этган бўлса, 13 мингдан ортиғи тузалиб кетди.\nФевраль ойида Италия, Жанубий Корея ва Эронда янги турдаги коронавирус касаллигини юқтириш бўйича ҳолатлар кўпайган бўлса, март ойи бошидан Италияга қўшни Франция, Испания, Германия, бундан ташқари АҚШ каби давлатларда вазият таранглашиб кетди. 13 мартдан бошлаб Франция ҳукумати мамлакатда барча таълим муассасалари, 14 мартдан барча савдо бинолари ёпилди, 17 мартдан мамлакат оммавий карантинга олинди.\nКарантин режимини назорат қилишда армия ва полиция жалб этилди. Одамлар уйларида қолишлари қатъий таъкидланди. 24 март куни эса карантин муддати 15 апрелгача узайтирилиши эълон қилинди. 30 март ҳолатига кўра, мамлакатда ушбу касалликни юқтирганлар сони 40 мингдан ошган бўлса, шундан 2 600 дан ортиғи ўлим билан якунланди. 7 мингдан ортиқ бемор тузалиб кетди.\nУмуман олганда, март ойида дунёда саноқлигина давлатлардан ташқари барча давлатларда коронавирус билан боғлиқ ҳолат қайд этилди. Касалланганлар сони бўйича 27 март куни АҚШ Хитойдан ўзиб кетди. Мамлакат бошқа давлатлар сингари карантин режимида қолмоқда. Касалланган фуқаролар сони 30 март ҳолати бўйича 142 мингдан ошиқни ташкил этади. Ўлим сони эса Италия, Хитой, Испания, Франция, Эрон каби давлатларникига қараганда бирмунча пастроқ.\nМамлакатда 2 500 га яқин киши вафот этди. Дунёда COVID-19 касаллиги билан вафот этган касаллар сони бўйича Италия (10 779) етакчилик қилмоқда. Ундан кейинги ўринларда Испания (6 803), Хитой (3 304), Эрон (2 640) ва Франция (2 606) бормоқда. Баъзи таҳлилчилар Хитой ва Эрондаги рақамлар амалдагидан анча пасайтириб кўрсатилганига эътибор қаратмоқда. Бунинг сабаби улардаги мавжуд сиёсий бошқарув тизимининг автократияга мойил эканидир.\nБуюк Британиядаги ҳолат Европанинг бошқа давлатларига қараганда яхшироқ. Бугунги кунда мамлакатда касалликка чалинган фуқароларнинг умумий сони 20 мингга яқин. Шундан 1 200 дан ортиқ киши вафот этган бўлса, 135 таси тузалди.\n27 март куни Буюк Британия бош вазири Борис Жонсон коронавирус юқтириб олганини Twitter’даги саҳифаси орқали маълум қилган. «Сўнгги 24 соат ичида менда енгил симптомлар сезилди. Коронавирусга топширган тестимнинг натижаси ижобий чиқди», — деган у ва видеомурожаати якунида барчани уйда қолишга чақирган.\nМарт ойига келиб Жанубий Корея ва Хитойдаги ҳолат яхшиланди. Хитойда касалланганларнинг аксарият қисми тузалиб кетди. 29 март куни Хитой ўз ҳудудида эпидемия тўлиқ бартараф этилганини маълум қилди. Касаллик илк тарқаган Ухань шаҳрида эса метро ҳаракати қисман қайта тикланди.\nҲозирда бу давлатда касаллар сони 2 400 дан ортиқ кишини ташкил қилмоқда. Касаллар сони кун сайин камайиб бормоқда. Касаллик юқтирганларнинг умумий сони 81 мингдан ошди. Улардан 75 мингдан ортиғи тузалиб кетди.\nМарказий Осиё ва Россияда нима гап?\nКасаллик тарқалган Хитойга географик жиҳатдан анча яқин бўлган Марказий Осиё давлатларига касаллик нисбатан кеч кириб келди. Февраль ойида Афғонистонда илк ҳолатлар қайд этилган эди. Март ойида эса минтақанинг яна тўрт давлатида касаллик билан боғлиқ ҳолатлар аниқланди. Жумладан, Мўғулистонда илк ҳолат 10 март куни юзага чиқди. Биринчи касал Мўғулистонда меҳнат қиладиган Франция ватандоши бўлган.\nМамлакат соғлиқни сақлаш вазирининг сўзларига кўра, у мамлакатда амалда бўлган 14 кунлик карантин режимига риоя қилмаган. Шундан сўнг мамлакатда 6 кунлик карантин ҳолати эълон қилинди. 30 март ҳолатига кўра, 3 миллионлик аҳолига эга Мўғулистонда ушбу касалликни юқтириб олганлар сони 12 тани ташкил қилмоқда.\nНавбат Қозоғистонга келди. 13 март куни Германиядан қайтган икки нафар қозоғистонликда COVID-19 касаллиги борлиги аниқланди ва улар зудлик билан Олмаотадаги шифохонага ётқизилди. Мамлакат пандемия билан боғлиқ вазият туфайли барча оммавий тадбирларни бекор қилган эди. Шундан сўнг, Қозоғистон ҳукумати мамлакат чегараларини ёпди, халқаро ҳаво қатновларини бекор қилди.\nМамлакатда 16 мартдан 15 апрелгача фавқулодда ҳолат жорий этилди. Олмаота ва Нурсултон шаҳарлари карантинга олинди. 30 март ҳолатига кўра, мамлакатда касалланганлар сони 293 тани ташкил қилмоқда. 26 март куни COVID-19 вирусини юқтирган бир нафар бемор вафот этгани хабар қилинди. Тузалганлар эса 20 тани ташкил қилмоқда.\n18 март куни Қирғизистон Ресубликаси Сўзоқ туманида Умра сафаридан қайтган уч нафар фуқарода коронавирус касаллиги аниқланди. Умрадан қайтган жами саккиз нафар киши шифокорлар назоратида бўлди. Мамлакат 16 мартдан бошлаб барча таълим муассасаларини ёпди ва уч ҳафталик карантин эълон қилди.\n12 март куни 2020 йил 1 мартдан бошлаб сўнгги 30 кун ичида COVID-19 коронавируси билан касалланишнинг ўсиши ва унинг тарқалиши кузатилаётган давлатларга борган хорижий фуқаролар ва фуқаролиги йўқ шахсларнинг Қирғизистон давлат чегарисидан ўтказиш пунктлари орқали ушбу мамлакатга кириши учун вақтинчалик чекловлар жорий қилинган эди. Чекловлар мамлакат ҳукумати қарори асосида амалга киритилди. Қирғизистонда 30 март ҳолатига кўра, касалланган фуқаролар сони 84 тани ташкил қилмоқда. Вафот этганлар йўқ.\nМинтақага бевосита таъсири бўлган ва кўпчилик Марказий Осиё аҳолиси меҳнат қиладиган Россия Федерациясидаги ҳолат ҳам бизни бефарқ қолдирмайди. 29 март куни Россия COVID-19 ни даволашда фойдаланиш мумкин бўлган препарат номини маълум қилди. Тиббиётда безгак (малярия) касаллигини даволашда ишлатиладиган мефлохин дори воситаси COVID-19 инфекцияси билан курашишда фойдаланилади. Бу ҳақда россиялик шифокор, биология фанлари номзоди Анча Баранова маълум қилди.\nПойтахт Москва эса 30 мартдан бошлаб карантинга олинди. Аҳоли ўз уйида изоляцияга олиниши белгиланди. Шаҳар мэрияси эса коронавирус сабаб ишсиз қолган аҳолига 19,5 минг рублдан компенсация тўланишини маълум қилди.\nГеографик жиҳатдан энг йирик бўлган Россияда касалланганлар сони 30 март ҳолати бўйича 1 534 тани ташкил этди. Шулардан саккиз нафари вафот этган бўлса, 64 нафари тузалди. Касал ҳолатда қолаётган беморлар сони эса 1 462 тани ташкил қилмоқда.\n26 март куни G20 мамлакатларининг навбатдан ташқари саммити бўлиб ўтди. Қайд этилишича, G20 саммити видеоалоқа шаклида ўтказилди. Саммит натижалари бўйича қўшма баёнот қабул қилинган бўлиб, «Катта йигирматалик» давлатлари коронавирус пандемияси келтириб чиқарган инқирозни ечиш учун 5 триллион доллар ажратишга келишди. Конференция давомида сўзга чиққан Россия президенти Владимир Путин дори-дармон, озиқ-овқат, асбоб-ускуналар ва технологияларни ўзаро етказиб бериш учун савдо урушлари ва халқаро санкциялардан воз кечишни таклиф қилди.\nМарказий Осиёнинг Туркманистон ва Тожикистон давлатларида коронавирус билан боғлиқ ҳолат ҳозиргача қайд этилмади. Иккала давлатда ҳам пандемик ҳолат бўлишига қарамай, Наврўз умумхалқ байрами кенг нишонланди. Туркманистонда ОАВ ва расмийларнинг коронавирус ҳақида гапириши тақиқлаб қўйилди.\nЎзбекистонда коронавирусни қандай кутиб олишди?\nЎзбекистон тарихида 2020 йил 15 март санасини узоқ вақтгача унутишмаса керак. Сабаби, айнан шу куни Ўзбекистон ҳудудида коронавирус касаллиги билан боғлиқ илк ҳолат аниқлангани эълон қилинди. Бемор 11 март куни Франциядан қайтган Ўзбекистон фуқароси экани айтилди.\nҲар хил ёлғон маълумотларнинг тарқалиб кетиши, аҳоли орасида ваҳима тарқалишининг олдини олиш мақсадида Telegram ижтимоий тармоғида Koronavirus Info канали ишга туширилди. Ўзбекистонда касаллик ҳақидаги барча расмий маълумотлар ушбу каналда бериб борилмоқда.\nЎзбекистон ҳукумати 16 мартдан бошлаб барча йўналишлардаги авиақатновларни бекор қилди. Темир йўл орқали кириб келадиган поездлар учун уч кунлик муҳлат берилди. Мамлакатда барча оммавий тадбирлар, байрам дастурлари, концертлар, диний тадбирлар, тўйлар ўтказилиши бекор қилинди. Барча таълим муассасалари таътилга чиқарилди. Вилоятлардан пойтахтда ўқийдиган талабалар ўз уйларига қайтарилди.\nХорижда қолаётган Ўзбекистон ватандошларини ортга қайтариш бўйича режалар ишлаб чиқилди. Март ойининг бошларида касалликнинг янги ўчоқларидан бири Жанубий Кореянинг Сеул шаҳридан ўзбекистонликларни олиб келиш бўйича чартер рейс амалга оширилди.\nШунингдек, яна бир қатор хориж давлатларида қолаётган фуқаролар Ўзбекистонга олиб келиниб, махсус тайёрланган тиббиёт муассасаларида 14 кунлик карантинга олинди. Касаллик кириб келишининг олдини олиш мақсадида 4 март куни Ўзбекистонга 14 та давлатдан келган хориж фуқароларини карантинга олиш ҳақидаги қарор эълон қилинди.\nCOVID-19 касаллиги билан боғлиқ ҳолатлар кўпайгани сари қўшимча чоралар ҳам кўрилди. Жумладан, 25 мартдан бошлаб кўчага ҳимоя ниқобисиз чиққан фуқаролар жаримага тортила бошланди.\nШунингдек, дастлаб Тошкент шаҳри ёпилган бўлса, унинг ортидан бирин-кетин бошқа шаҳарлар ҳам ёпила бошлади. Ўзбекистонда коронавирус инфекцияси кенг миқёсда тарқалишининг олдини олиш мақсадида 27 март, жума куни, соат 10:00 дан бошлаб вилоятлараро йўналишларда барча турдаги автотранспорт воситаларининг ҳаракатланиши тўхтатилди.\nКоронавирусга чалинганларни даволаш ва карантинда сақланаётган фуқароларни жойлаштириш учун Республика ҳудудида ўндан ортиқ касалхона қурилиши ҳам маълум қилинди.\nКоронавирус пандемияси сабаб Ўзбекистонда 24 мартдан бошлаб Тошкент шаҳри, Қорақалпоғистон Республикаси ва вилоятларда жойлашган деҳқон бозорларидан ташқари барча бозорларнинг фаолияти тўхтатилди.\nБир киши вафот этгани ҳақида 27 март куни маълум қилинди. ССВ хабарига кўра, бемор юрак хуружидан вафот этди. 28 март куни эса яна бир бемор мазкур касалликдан вафот этди. Мамлакатда қайд этилган илк расмий бемор билан мулоқотда бўлган марҳум ўзи тиббиёт ходими бўлгани ва касалини яшириб уйида даволанишга ҳаракат қилгани, аҳволи оғирлашгандан кейингина Вирусология илмий текшириш институтига мурожаат этгани маълум қилинди.\n27 март куни коронавирус касаллиги билан чалинган беморлар ва карантиндагиларни сақлаш учун қурилиши ваъда қилинган шифохоналарнинг илк партияси ишга туширилди. Шу куни 650 нафар чет элдан олиб келинганлар мазкур муассасаларга жойлаштирилди.\nҲамма кутган яхши янгилик 29 март куни эълон қилинди. Шу куни касалликка чалинган беморлардан етти нафари тузалиб, вирусология марказидан чиқарилди.\nМамлакатда 30 мартдан бошлаб махсус рухсатномасиз шахсий транспорт воситасидан фойдаланиш тақиқлаб қўйилди. 2020 йил 30 март куни соат 06:00 дан 20 апрель соат 00:01 га қадар вилоятлараро, Тошкент ва Нукус шаҳарлари ҳамда вилоятлар марказларида Давлат хизматлари марказлари томонидан бериладиган махсус рухсатнома (стикер)лар асосида автотранспорт воситалари ҳаракатланишига рухсат берилади.\nБу нарса эса фуқароларда яна саросимали вазиятни келтириб чиқарди. Кимлардир давлат хизматлари марказларига шошган бўлса, бошқалар уйдан чиқа олмаслиги сабабидан бозорлик қилиш мақсадида бозорга шошилди. Натижада, касалликнинг олдини олиш учун одамлар йиғилмаслиги айтилганига қарамай, бозорлар ва давлат хизматлари марказларида узундан узоқ навбатлар пайдо бўлди. 15 мартдан буён илк мана шундай гавжум ҳолат кузатилди.\nЎзбекистонда COVID-19 касаллигини юқтирган фуқаролар сони 30 март ҳолатига кўра 150 тани ташкил қилди. Икки нафар бемор вафот этган бўлса, етти киши тузалиб кетди.\nБугунги кунда ҳаммани қизиқтираётган савол, касаллик қачон бартараф этилади? Дунёнинг бир қатор давлатларида коронавирус касаллигига қарши вакцина яратиш бўйича ишлар амалга оширилмоқда. Шу нарса аниқки, бундан олдинги тожли вирус туркумига кирувчи SARS касаллигига қарши ҳам вакцина ҳамон ишлаб чиқилган эмас. Бугунги кунда ҳаво ҳароратининг юқорилиги вирус тарқалишининг олдини олиши мумкинлиги ҳақида баҳслар кетмоқда. Бу фикрга қарши бўлганлар ҳам бор. Уларнинг айтишича, вирус ҳар қандай об-ҳаво шароитига мослашиш қобилиятига эга.\nКатта иқтисодий инқирозни келтириб чиқараётган мазкур касаллик ўзига хос ижобий тарафларни ҳам намоён этмоқда. Жумладан, мазкур касаллик сабаб кўплаб завод ва фабрикалар ишининг тўхтаб қолгани, автомобилларнинг ҳаракатланмай қолгани натижасида, атроф-муҳитга тарқалаётган диоксид азот (NO2) миқдори камайгани кузатилди. Дастлаб, январь ва февраль ойларида юзага чиққан бу феномен 7—8 март кунлари Италия шимолида ҳам кузатилди.\nШунингдек, март ойи ўртасига келиб, Европанинг бошқа кўплаб ҳудудларида ҳам ушбу ҳолат кузатилди.\nШубҳасиз, мазкур касаллик бутун дунёда туризм соҳаси вакиллари учун ҳам катта инқирозларни келтириб чиқарди. Дунёнинг энг йирик туристик давлатларидан бири бўлган Италиянинг Венеция шаҳри ўзининг сувдаги кемалари ила дунёга машҳур. Туристларнинг келмай қолгани Венеция каналларида кемалар қатновининг тўхтатилишига олиб келди. Бу эса, ўз навбатида, каналлардаги сувларнинг тозаланишига ва сув ҳайвонот оламининг қайтишига сабаб бўлди.\nМавзуга доир: Коронавируснинг ижобий таъсири: технология қандай ечимлар таклиф қилмоқда?\n30 март ҳолатига кўра, COVID-19 пандемиясининг тарқалишини назорат қилувчи «Covidvisualizer.com» сайти маълумотларига қараганда, бутун дунё бўйлаб мазкур касалликка чалинган беморлар сони 723 мингдан ортиқни ташкил қилмоқда. Касалликдан вафот этганлар сони эса 34 мингни ташкил қилмоқда. 152 мингга яқин киши тузалиб кетди.\nКоронавирус келтириб чиқарган ваҳимали ҳолатлар ва ёппасига карантинларга қарамасдан ҳаёт давом этмоқда. Март ойида бир қатор бошқа воқеалар ҳам содир бўлди. Улар ҳақида қисқа сатрларда танишиб чиқсак, фойдадан ҳоли бўлмайди.\n1 март куни ҳудудда коронавирус касаллиги қайд этилмаган Туркия Суриянинг Идлиб вилоятида Сурия ҳарбийлари томонидан турк аскарларининг ўлдирилишига жавобан «Баҳор қалқони» операциясини бошлади. Мақсад эса Ассад режимининг зўравонликларига барҳам бериш ҳамда миграцион оқимнинг олдини олишга қаратилган эди.\nУшбу воқеалар фонида 5 март куни Россия ҳамда Туркия президентлари Москва шаҳрида учрашди ва Идлибда ўқ отишни тўхтатиш ҳақида қарор қабул қилди. Қарорга мувофиқ, ҳудудда рус-турк умумий патрули иш бошлаши, 12 км кенгликда хавфсиз корридор ташкил этилиши белгилаб қўйилди. Эртасига Сурия президенти келишувдан кўнгли тўлганини эълон қилди.\n3 март куни Афғонистоннинг Хост вилоятида футбол ўйини вақтида террористик ҳаракат содир этилди. Натижада уч киши ҳалок бўлди, 11 киши жароҳат олди. Ушбу ҳаракат учун жавобгарликни ҳеч ким бўйнига олмаган бўлса-да, ҳукумат бунда «Толибон»ни айблади. Бу эса 22-феврладан буён амал қилаётган ҳарбий амалиётларни тўхтатиш ҳақидаги қарорга якун ясади. Шунингдек, 29 февраль куни АҚШ ва «Толибон» ўртасида тинчлик битими тузилган эди.\n6 март куни Афғонистоннинг Кобул шаҳрида яна бир теракт амалга оширилди. Бу сафар бир қатор йирик сиёсий арбоблар иштирок этаётган Абдул Али Мозорийнинг хотира маросими нишонга олинди. Тадбирда 2019 йилги президентлик сайловларида номзодини қўйган ва сайлов натижаларини тан олмаган Абдуллоҳ Абдуллоҳ, собиқ президент Ҳамид Карзай, собиқ бош вазир Салоҳиддин Раббоний бор эди. Уларга ҳеч қандай зарар етмаган бўлса-да, 29-30 нафарга яқин одам ҳалок бўлди. Полиция айбдорларни ушлаган, ушбу актга жавобгарликни ИШИД гуруҳи ўз бўйнига олди.\n8 март — Халқаро хотин қизлар куни Ўзбекистонда ва дунёнинг бир қатор давлатларида турли кўринишда нишонланди. Жумладан, Мексикада февраль ойида аёлларнинг камситилиб ўлдирилиши билан боғлиқ ҳолатларга жавобан бутун мамлакат бўйлаб намойишлар бўлиб ўтди. Биргина Мехико шаҳрида 660 минг аёл кўчага чиқди.\n9 март куни эса Мексикада аёллар #ElNueveNingunaSeMueve (#To‘qqizinchiHechkimQimirlamasin) номи остида ўзига хос иш ташлашни амалга оширди. Унга кўра, шу куни бирорта аёл кўчага чиқмаслиги, ишга, банкка, супермаркетларга ва бошқа жамоат жойларига бормаслиги айтилди. 8—9 март кунлари Мексикада 21 нафар аёл фақатгина аёл экани учун ўлдириб кетилгани қайд этилди.\n9 март куни Афғонистонда қўш ҳокимият вужудга келди. Амалдаги президент Ашраф Ғани ва унинг сайловдаги рақиби натижаларни тан олмаган Абдуллоҳ Абдуллоҳ бир вақтнинг ўзида президентликка қасамёд қилди.\n23 март куни АҚШ давлат котиби Майкл Помпео Афғонистонга ташриф буюрди ва мамлакат юқори доира вакиллари, жумладан, президент Ашраф Ғани билан учрашди. Ушбу ташрифдан мақсад 29 февраль кунги АҚШ—«Толибон» тинчлик битими доирасида Афғонистон ҳукумати томонидан ҳибсга олинган 5 минг нафар «Толибон» аъзосининг озод қилинишини таъминлаш эди. Бунга жавобан эса «Толибон» минг нафар афғон офицерини озод қилиши керак эди.\nАммо афғон ҳукумати қамоқдаги «Толибон» аъзоларини оммавий озод қилишни рад этди ва кузатув гуруҳига ўқ отишни тўхтатишни назорат қилиш ва асирларни озод қилишдан олдин ҳукумат билан музокаралар бошлашни сўради. Бироқ «Толибон» ҳам буни қабул қилмади.\nКўриб турганимиздек, март ойи ҳам олдинги ойлардагидек жуда таранг ўтди. Умид қиламизки, келадиган ойларда яхши янгиликлар бўлади ва дунё коронавирус муаммосидан қутилиш йўлида илдам қадамларни ташлайди.\n10:56 Кеча // 189888\n17:46 Бугун // 159435\n22:09, 29.05.2020 // 153475\n09:35 Кеча // 147359\n12:46 Кеча // 110084


Марказий Осиёдаги энг кекса профессионал театр 100 ёшга тўлди - Daryo\n06:20, 30.03.2018 19071\n27 март — Бутунжаҳон театр куни ҳисобланади. 2018 йилда Марказий Осиёдаги энг кекса профессионал театр — Бобур номли Ўш давлат академик мусиқали драма театри 100 ёшга тўлди. Қуйида журналист Дилмурод Раҳмоновнинг театр тарихига оид мақоласи эътиборингизга ҳавола этилади.\nФото: Дилмурод Раҳмонов\n2018 йили Бобур номли Ўш давлат академик мусиқали драма театри 100 ёшга тўлади. Бобур номли Ўш театри Қирғизистоннинг энг кекса профессионал театри, Марказий Осиёнинг энг кекса театрлари ичида иккинчи. 1914 йили Раҳмонберди Мадазимов раҳбарлигида Ўш шаҳрида рус-тузем мактаби ўқитувчиси Болтиҳожи Султонов билан биргаликда театр тўгараги ташкил этилган. 1918 йили Мирзо Раҳмонберди ҳожи Муҳаммадаъзим Аълам ўғли (Мадазимов) раҳбарлигида Иброҳим Мусабоев, Бекназар Назаров, Жўрахон Зайнобиддинов, Назирхон Камолов, Абдурашид Эшонхонов, А. Саидовлар билан бирга Қирғизистонда биринчи бўлиб мусулмон актёрлардан иборат Туркистон фронти ҳарбий кенгаши қошидаги концерт бригадаси негизида Ўшда ҳаваскор театр тўгараги тузилган. Раҳмонберди Мадазимов Қирғизистондаги театр ҳаракатининг асосчиларидан бири ва Ўшдаги ўзбек театрининг биринчи бадиий раҳбари ва асосчиси бўлган. Кейинчалик труппага Абдуқодир Исхоқов, Исроилжон Исмоилов, Жалил Собитовлар қўшилишган.\n1919 йили театр тўгараги театр драма труппасига айлантирилган. Ушбу труппа Қирғизистоннинг жанубида нафақат театр санъатини, балки профессионал мусиқа санъатининг ривожланишига ҳам юксак ҳисса қўшган. Кейинчалик театр труппаси Бобур (Киров) номли Ўш Давлат академик ўзбек мусиқали драма театрини тузишга асос бўлган. Ўш театри Тошкентдаги Ҳамза номли ўзбек миллий академик драма театридан (1913—1914 йиллари тузилган) кейин Марказий Осиёдаги энг кекса профессионал театрдир.\nРаҳмонберди ҳожи Мадазимов театр труппаси билан Ўшнинг барча туманларини айланиб, концерт ва спектакллар қўйиб чиқди ва босмачиликка санъат қуроли орқали кураш олиб борди. Туманларда спектакллар, концертлар қўйиб, босмачиларни жойлашган ерларини ва уларни яшириб қўйган қурол-яроғлардан хабар топиб, ўзининг қудаси, Ўш шаҳар милициясининг асосчиси ва биринчи бошлиғи Болтиҳожи Султонов билан бирга босмачиларни тор-мор этишда фаол иштирок этди. Босмачилар жойлашган туманлардан қизилларни қурол-яроғларини аравасига яшириб ўтказган ва қизилларни қурол-яроғ билан таъминлаган.\nФуқаролар уруши даврида Ўш ҳудуди ва унинг теварак-атроф туманлари фронт майдонига айланди. Труппа ҳам шу фронтнинг иштирокчиси, партиянинг тарғиботчиси бўлди. Театрнинг асосчиси Раҳмонберди ҳожи Мадазимов шундай ҳикоя қилган эди:\n«Қўрбоши Мадаминбек Андижон атрофида изғиб, халқни талаб юрган эди. Ўш гарнизони Андижон ҳарбий қисмига қурол-яроғ билан ёрдам қилмоқчи бўлди. Лекин қуролларни қандай етказиш мумкин? Бу мушкулни театр артистлари ҳал қилди. Соябон арава безатилиб, қурол-яроғлар текис тахланди. Устига полос, кўрпа-тўшаклар солинди. Раҳмонберди Мадазимов грим билан катта эшон қиёфасига кирди. Яна икки артист унинг ‘муридлари’ бўлди. Уччаласи ҳам олдига эски китоблардан очиб, ‘хатми-хўжа’ қилгандай йўлга тушишди. Арава Хўжаободга яқинлашганда милтиқ овози эшитилди. Ўн нафар босмачи келиб аравани ўради. Шунда аравакаш босмачиларга қараб, ‘жим’ ишорасини қилди ва пардани қия очди. Босмачилар ‘эшон’ ва ‘муридлар’ни кўриб, таъзим қилишди. Сўнгра ҳурмат билан Андижонга кузатиб қўйди. Қизилларни қурол билан таъминлаш мақсадида труппанинг бундай ‘постановкалари’ бир-неча марта такрорланди».\n1918 йили театр асосчиларидан бири инқилобчи Болтиҳожи Султонов Ўш уезди милициясининг биринчи бошлиғи бўлиб тайинланди. Қўрбоши Холхўжа Болтиҳожи Султоновни боши учун катта пул ваъда қилган эди. 1919 йил сентябрида босмачилар Ўшга бостириб кирди ва Болтиҳожи Султоновни қўлга тушириб, уни шафқатсизларча ўлдиришган. Отнинг орқасига тириклайин боғлашиб, титилиб кетган қонталаш танасини шаҳар кўчаларида айлантиришди. Ўш милициясининг биринчи бошлиғи шундай фожиали вафот этган эди.\nРеспублика архивидан олинган маълумотларга биноан, Жўрахон Зайнобиддиновга 1920 йил 6 августда 1808-сонли ҳужжат берилган. Унда: «Жўрахон Зайнобиддинов Фарғона вилояти, Ўш шаҳридаги ҳарбий комиссариатнинг маориф ташвиқоти (агитпросвет) қошидаги турк труппасининг артисти». Сиёсий маориф котиби А. Шпиловский имзоси, муҳри» деган сўзлар бор.\nТруппанинг биринчи йирик асари Маннон Уйғурнинг «Туркистонлик табиб» спектаклида аёл ролини Жўрахон Зайнобиддинов ўйнаган. Сабаби, ўша пайтлар труппага аёлларни жалб этиш ман қилинган эди.\nТеатр асосчиларидан бири Ж. Зайнобиддинов Жанубий Қирғизистонда таълим соҳасини ривожлантиришга катта ҳисса қўшган. У Ўш уезди таълим бўлимининг биринчи раҳбари бўлган. Сўнгра Ж. Зайнобиддинов Ўш вилояти ижроқўми қишлоқ хўжалиги бўлими мудири, кейинчалик партия ва комсомол органларида раҳбарлик лавозимларида ишлаган.\nТеатр асосчиларидан бири Назирхон Камолов Тошкентга ўқишга кетади ва Ўрта Осиё Давлат университети мелиорация факультетига ўқишга киради. Янги тузилган Ўзбекистон радиоси бўлим бошлиғи ва 1927 йили радиоэфирга илк бор чиққан Ўзбекистон радиоси биринчи сухандони (диктори) бўлган.\nТеатр асосчиларидан яна бири Ўринбой Раҳмонов 17 ёшга тўлганда, театрда ижодий фаолиятини бошлади. Театрни ташкил этиш ва тузиш биринчи йилларида қўшимча ўнта вазифани бажарган: артист, режиссёр ёрдамчиси, хонанда, созанда, драматург, гримчи, рассом, суфлёр, шоир, кичкина песалар ва қўшиқлар учун шеърлар ёзган. Ушбу қўшиқларга ўша пайтларда биринчи раққоса аёл Розия Мўминова лапар айтиб рақсга тушган. 1934 йил август ойида етмиш кишидан иборат театр жамоаси сафида Ўринбой Раҳмонов Ленинград шаҳрига гастролга борди.\nТеатр жамоаси 1974 йили қардош Ўзбекистон пойтахти Тошкентда гастролда бўлди. Сафар давомида театр жамоаси санъатни тарғиб қилишда муҳим рол ўйнаган гастролларни Ўзбекистонда муваффақиятли ўтказганлиги учун Ўзбекистон ССР Олий Кенгаши раёсатининг фахрий ёрлиғи билан мукофотланди. Ҳамма ўйнаган бош роллари юксак баҳоланиб, театрнинг етакчи актёри Жўрахон Раҳмоновга Ўзбекистон ССР Олий Кенгаши раёсатининг 1974 йил 5 июлдаги 164-сонли қарорига асосан «Ўзбекистонда хизмат кўрсатган артист» фахрий унвони билан тақдирланди. Ушбу фахрий унвонни қирғизистонлик фақат иккита артистгина олган.\nБугунги кунда театрда 600 дан ошиқ спектакллар қўйилди. Театр, яхши анъаналарни давом эттириб, ўзбек ва қирғиз биродар халқларини дўстлигини мустаҳкамлашга хизмат қилмоқда. 2018 йил 5 март куни ёзувчи Чингиз Айтматовнинг 90 йиллиги муносабати билан театр саҳнасида «Денгиз бўйлаб чопаётган олапар» асари асосида «Умид юлдузи» спектакли премьераси намойиш этилди.\n12:00 Бугун 466\n11:44 Бугун 1369\n11:38 Бугун 1797\n11:13 Бугун 4552\n14:53, 18.05.2022 57847\n00:12, 19.05.2022 48088\n13:15, 19.05.2022 47802\n07:30, 19.05.2022 46812


27 ноябр 2021, Тошкент вақти: 12:49\nМосква мэри Сергей Собянин - 8 июнь, 2020\nМосква мэри Сергей Собянин коронавирус пандемияси ортидан киритилган чекловлар туфайли 40 фоиз меҳнат муҳожири шаҳарни тарк этганини билдирди. Россия пойтахти ҳокимлиги хорижлик ишчилар ўрнига Россиянинг бошқа минтақаларидан одамлар жалб қилинаётганини айтмоқда. Ўзбек муҳожирлари эса, вирусга қарши чекловлар яна кучайтирилаётган Россия чегаралари очилишини кутмоқда.\n2020 йилда Москвада меҳнат муҳожирлари сони тақрибан 40 фоизга қисқарди. Бу баёнот билан чиққан шаҳар мэри Сергей Собянин ишчилар етишмовчилиги қиш мавсуми келишини кутаётган Москванинг, айниқса коммунал хўжалиги соҳасига салбий таъсир этиши мумкинлигини айтди.\n"Ягона муаммо -Москвада сезиларли даражада , тахминан 40 фоизга мигрантлар камайгани билан боғлиқ бўлиши мумкин. Бу оғир жисмоний меҳнат - белкурак, супурги, лом... Ҳар қайси москвалик ҳам бундай ишларда ишлашга розимас. Аммо аста-секин биз бу масалани ҳал қиляпмиз, ишни механизациялаштирамиз. Бошқа минтақаларимиздан одамларни жалб қиляпмиз", - деди Собянин “Россия1” телеканалига берган интервьюсида.\nПандемия она ва болани ярим йилга ажратди\n480p | 52,2MB\n1080p | 150,2MB\nМеҳнат муҳожирлари етишмовчилигига, энг аввало мамлакат чегаралари ёпилгани таъсир қилмоқда. Мутахассислар одатан катта ишчи кучига эҳтиёж, айниқса Россиянинг коммунал-хўжалик комплекси, қурилиш соҳаси, қишлоқ хўжалиги ва ишлаб-чиқаришида сезилаётганини айтишади. Шунга қарамасдан, шаҳар ҳокимияти вазият назорат остида экани ва ўз кучи билан муаммони бартараф қилишга ишонишини айтмоқда.\nРоссия Статистика қўмитаси хабарига кўра, 2020 йилнинг январь-сентябрь ойлари оралиғида мигрантларнинг Россияга бўлган оқими ўтган йилга нисбатан 2,4 баробарга камайган. Бу рақамлар, асосан МДҲ, жумладан ўзбек ишчи-мигрантларига тегишли экани таъкидланмоқда.\nРоссия Мигрантлар Федерацияси раҳбари Вадим Коженов Собянин бироз ноаниқ рақамларни келтирганини билдирди. У ўз чиқишларидан бирида 40 фоизга меҳнат муҳожирлари эмас, балки берилган патентлар миқдори камайганини айтди. Коженовга кўра, бу Россия ҳукуматининг мамлакатда хориж фуқароларига ишга рухсатномаларни 2020 йилнинг апрелидан узайтирмаслик тўғрисида чиқарган қарори билан боғлиқ.\nMigranto.ru портали асосчиси¸ миграция масалалари бўйича мутахассис Светлана Саламова Озодлик билан суҳбатда ишчи кучи дефицити жуда катта эканини тасдиқлади. У вазият фақат чегаралар очилиши ортидан ўзгариши мумкинлигини айтади.\n"Мендан айрим иш берувчилар “Сиз Москвага ёки бошқа шаҳарга 1500 ўзбекни олиб кириш йўлларини биласизми?” ёки “Вахтамизга 400 кишилик бригада керак, топиб беринг” , деб сўраяпти. Ишчи кучининг энг катта етишмовчилиги кўча тозалаш ва фаррошлик, машина ювиш ва клинингда сезилмоқда. Мигрантларимиз орасида ҳам жуда ишлашга иштиёқи катта эмаслиги сезилиб қолди: 40 минг рублгача иш таклиф қилсам, мени калтаклашга ҳам тайёр! Ҳатто 40 минг рубллик ишларга одам топиш қийин. Яъни улар ҳам вакансиялар кўплигини сезиб, кўпроқ ҳақ тўланадиган ишларни танлаш имконига эга бўлди", - дейди Светлана Саламова.\nСуҳбатдош ишчи кучи етишмаётган бу соҳалар секин-аста маошларни кўтаришга ўтган бўлса-да, қурилишда иш берувчилар муҳожирлар ойликларини кўтаришга шошилмаётганини таъкидлади.\n"Лекин қурилишда ҳам патент ва яшаш жойига тўлов каби қўшимча ҳаражат қилишга ва ишчиларини ушлаб қолишга ҳаракат бошланди. Собянин гапида жон бор, лекин 40 фоиз тўғрисида унга маълумот берган ёрдамчиси умумлаштириб, ички мигрантларни ҳам назарда тутган бўлса керак. Чунки Москвада янгидан авж олган коронавирус тарқалиши ва куни кеча эълон қилинган ҳаракатланишга чекловлар пойтахтдан ён-атрофда яшовчи русларни ҳам чўчитиб қўйди. Ҳар ҳолда, вазият чегаралар очилмагунча шундай қолаверади", - деди Саламова.\nМосква шаҳар мэрияси октябрь охирларида коронавирус билан касалланганлар сони 7,5 фоизга ошгани ва шу кунларда рекорд кўрсаткичларга етганини хабар қилди.\nПандемия авж олган вазиятда Россия пойтахтида икки ойга - 2020 йилнинг 13 ноябридан 2021 йилнинг 15 январигача қўшимча чекловлар жорий этилди. Тақиқлар клублар, ресторан-кафелар, дискотека ва бошқа жамоат жойлари фаолияти, оммавий тадбирлар ва йиғилишларга тааллуқли экани айтилди.\nРасмий рақамларга кўра, Россияда 1 миллион 820 минг киши коронавирус билан касалланган, 1 миллион 350 минг киши тузалиб чиққан, 31 минг 161 киши айни касалликдан вафот этган.\nКарантиндан чиққан Москвадаги муҳожирлар\nАбхазияда қолиб кетган ўзбеклар Россия орқали йўлак очиб беришни сўрашмоқда (ВИДЕО)\nСамара вилоятида муҳожир ўзбеклар лагерига кўнгиллилар ёрдами ташкил этилди (ВИДЕО-ФОТО)


Халқ депутатлари Олмалиқ шаҳар Кенгашининг навбатдан ташқари 39-сессияси бўлиб ўтмоқда. «Олмалиқ ҳаёти» Телеграм каналининг хабар беришича, Раҳимов Усмон Исмоилович ... хабар беришича, Раҳимов Усмон Исмоилович 2019 йил 15 августдан Олмалиқ шаҳар ҳокими этиб тайинланган. Усмон Раҳимов Олмалиқ шаҳрига ...\nПрезидентининг 2019 йилнинг 24 июлидаги қарори билан Олмалиқ шаҳар ҳокими лавозимида фаолият юритаётган Ўктамжон Деҳқонбоевич Каримов Ўзбекистон Республикаси Иқтисодиёт ва саноат вазирининг ўринбосари ... ва саноат вазирининг ўринбосари лавозимига тайинланди. Бу ҳақда «Олмалиқ ҳаёти» канали хабар берди. У бу лавозимда «Ўзагротехсаноатхолдинг» ...\nмувофиқлаштирилади. Бўлим Тошкент вилоятининг Ангрен, Бекобод, Олмалиқ ва Чирчиқ шаҳарлари, Сирдарё вилоятининг Ширин шаҳри, Навоий вилоятининг ...\nбугун имзолаган фармонга мувофиқ, вилоятдаги 4 та йирик – Ангрен, Олмалиқ, Бекобод ва Чирчиқ шаҳарлари тўғридан-тўғри республика бўйсунувига ...\nПрезиденти Шавкат Мирзиёевнинг 2017 йили Тошкент вилоятининг Олмалиқ шаҳрига ташрифи давомида ФҲДЁ бўлими учун янги замонавий бино қуриш ... хизматидан фойдаланилишини кенгайтириш мақсадида ушбу бинога Олмалиқ шаҳар адлия бўлими ва нотариал идора ҳам жойлаштирилган бўлиб, ...\nКубоги соҳиби Олмалиқнинг АГМК жамоасини янги мавсумда Миржалол Қосимов бошқарадиган бўлди. ОЧЛ гуруҳ босқичига чиқиш вазифа қилиб қўйилаётган клубда яқин ...\nОлмалиқ шаҳрида Россиянинг Миллий технологик тадқиқотлар университети «МИСиС» филиалининг очилиш маросими бўлиб ўтди. Тадбирда «Xabar.uz» мухбири ... муассасаси «Миллий технологик тадқиқотлар университети «МИСиС»нинг Олмалиқ шаҳридаги филиали фаолиятини ташкил этиш тўғрисида»ги қарори билан ...\n18 октябрь куни Ўзбекистон-Россия таълим форуми доирасида Олмалиқ шаҳрида МИСиС Миллий технологик тадқиқотлар университети филиали очилиш маросими бўлиб ўтади, деб хабар қилмоқда «Спутник». Олмалиқдаги ... таҳсил олмоқда. Филиалга Навоий давлат кончилик институтининг Олмалиқ шаҳрида жойлашган биноси ва Олмалиқ саноат касб-ҳунар коллежининг ...\nЖар ёқасидаги ўн икки жон. Олмалиқдаги вайронада яшаётганлар дардини ким тинглайди?\nэътиборингизга ҳавола этамиз. Таҳририятимизга Тошкент вилоятининг Олмалиқ шаҳри Тоғолди кўчаси 35-уйда истиқомат қилувчи фуқаро Нигора Арслонова ... хонадонида бўлдик. Очиғи, вазият биз ўйлагандан ҳам аянчлироқ экан. Олмалиқ кон-металлургия комбинати ходимларининг тоғда тинимсиз портлатиш ...\n«МИСиС»нинг Олмалиқдаги филиали учун бинолар ажратилди\nОлмалиқда Россия «МИСиС» университети филиали очилиши ҳақида хабар берган эдик. Бу бўйича Президент қарори эълон қилинди. Филиалга текин фойдаланиш ... учун Навоий давлат кончилик институтининг Тошкент вилояти, Олмалиқ шаҳри, Амир Темур кўчаси, 56-уй манзилида жойлашган биноси ҳамда ...


Ўзбекистон аҳолисининг тўртдан бири оч\n08 март 2021, Тошкент вақти: 23:40\nБМТнинг Остона шаҳридаги ваколатхонаси МДҲга аъзо мамлакатларда аҳолининг турмуш даражаси, овқатланиши, саломатлигига оид ҳисобот эълон қилди. Ҳисоботда ёзилишича, бу давлатларда умумий ҳисобда аҳолининг 10 фоизи тўйиб овқатланмайди.\nҲисоботда БМТнинг Озиқ-овқат дастури томонидан Тожикистонда аҳолининг 70 фоизи, Ўзбекистонда эса 25 фоизи тўйиб овқатланмаслиги аниқлангани таъкидланади. Бу кўрсаткичлар кундалик рациондаги таомлар калорияси, тўйимлилиги, витаминларга бойлиги даражасига қараб келтирилган.\nЎзбекистондаги Саломатлик институти рационал овқатланиш бўлими ходими Зарема Шокировнанинг фикрича, халқаро миқёсдаги бундай тадқиқотларга асос қилиб олинган кўрсаткичлар айрим ҳолларда мавжуд вазиятни рўй-рост ифодаламаслиги мумкин. Шунинг учун тадқиқотларда Ўзбекистон аҳолисининг овқатланишида шаклланган ўзига хосликларга алоҳида эътибор қаратиш лозим. Мамлакат аҳолиси ҳўл мева-чева эмас, гўшт ейишни маъқул кўради. Бундан ташқари, маҳсулотлар кўп қовурилиши билан ажралиб туради. Шу боис, мамлакатда тўғри овқатланишни тарғиб қилиш муҳимдир. Тўғри овқатланишда зарур бўладиган маҳсулотлар эса Ўзбекистонда жуда сероб.\nЗ.Шокировнанинг эътирофича, БМТ ҳисоботида Ўзбекистонда ўсмирларнинг тўйиб овқатланмаслиги ҳақида келтирилган рақамларда жон бор. Зеро, ўсмирларда бўй ўсиши борасидаги кўрсаткичларда пасайиш кўзга ташланган. Бу эса баъзи ўсмирлар мунтазам равишда тўйиб овқатланмаётганидан дарак беради.\nМаориф соҳаси мутахассиси Гуласал Турғунованинг айтишича, бугунги кунда мамлакатда тўйиб овқатланмаётган аҳолининг асосий қисмини болалар ташкил этади. Бунинг бош сабаби мамлакатдаги оғир турмуш тарзидир. Фуқаролар ўзи учун зарур озиқ-овқат маҳсулотларини харид қилишга қурбсизлиги етмагандек, томорқасида етиштирилган маҳсулотларни ҳам сотишга мажбур бўлаётир.\nИқтисодчи Робия Каримованинг билдиришича, аҳоли гўшт ва гўшт маҳсулотларини тўйиб емаётганига сабаблардан бири мамлакатда чорва сони камайиб кетганидир. Бунинг устига, четдан шу турдаги маҳсулотларни олиб келишда ҳам чекловлар бор.\nАксарият мутахассислар Ўзбекистонда тўйиб овқат емаётганларнинг аксарияти ишсиз фуқаролардир, деган фикрни билдирди.


Ёш оиламиз. Ўзим тиббиётчиман, турмуш ўртоғим умумтаълим мактабида инглиз тилидан бошланғич синф ўқувчиларига сабоқ беради. Ўғилларим боғчага қатнайди. Ҳар бир кунни қизғин иш режалари билан бошлаймиз: болаларимиз боғчага, биз ишга ошиқамиз. Бир қарашда, бу — оддий ҳол. Аммо ҳаётдан қониқиш ҳисси бўлмаса, унинг ўрнини таҳлика ва хавотир эгалласа, кўнгилга иш сиғадими?! Телевизордан кўрамиз, дунёнинг бир нуқтасида одамлар нотинч ва беҳаловат ҳаёт кечираётган бўлса, бошқа бир еридаги одамларнинг кўзларида қўрқув, умидсизлик, эртанги кунига ишончсизлик акс этиб турибди.\nЮртимизда, ҳар бир оилада тонгнинг шукрона билан, эзгу мақсад ва ниятлар билан қарши олинишини, фарзандларимиз камолоти учун кенг имкониятлар мавжудлиги, энг муҳими, дунёда ҳеч кимдан кам бўлмаган ҳолда камолга етаётганликларини ўйлаб, ғурурланиб кетаман.\nМустақиллик эълон қилинган йили иккинчи синфда ўқирдим. Бола эдим, Истиқлол қанчалик бебаҳо неъмат эканлигини тушунмасдим, англамасдим. Мана, бугун фарзандим мактаб остонасида турибди. У озод юртнинг бахтиёр боласи. “Менинг Ватаним — мустақил Ўзбекистон!” дейди ажиб завқ билан. Унинг тимсолида бугунги ёш авлодга ҳавас қиламан. Айни пайтда бундай бахтни қадрлаш, болаларимизни, оиламизни, она-Ватанимизни кўз қорачиғидек асраб-авайлаш кераклигини ич-ичимдан ҳис этаман.\nРеспублика эпидемиология-микробиология юқумли касалликлар илмий текшириш институти врач-нефрологи.\nМазкур рукндаги бошқа мақолалар: « Истироҳат боғининг янги қиёфаси\t«Ўзбекистон тарихий, маданий ва интеллектуал меросини асраб-авайлаш ва уни бойитиш ҳақида қайғуради» »


Уй шароитида "ОРГАНИК КАЛЬЦИЙ": Тиш ва Суякларни Мустаҳкамловчи Табиий Формула - UzShifo.Info - Sog'lom Yashash Tarzi Sirlari\nHome SALOMATLIK ASOSLARI Kasalliklarning oldini olish Уй шароитида “ОРГАНИК КАЛЬЦИЙ”: Тиш ва Суякларни Мустаҳкамловчи Табиий Формула\nFeruzabegim November 12, 2019 January 19, 2020\nКальцийга эҳтиёжингиз борми? Тишларингиз заифми? Кальций таблеткаларини ичишга шошилманг, сабаби кальций таблеткалари ўзлашиши осон эмас. Ўзлашмаган кальций эса вужудингизда тошларни ҳосил қилади. Натуропат доктор ва стоматологлар кальцийни фақат табиий манбалардан олишга ундайди. Табиий манбадан олинган кальций жуда яхши ўзлашади ва организмда тошлар ҳосил қилмайди.\nҚуйида Доктор Кристофернинг машҳур Кальций формуласидан баҳраманд бўласиз. Ушбу формулани қўллаб заиф тишларини мустаҳкамлашга эришган инсонлар жуда кўп.\nУшбу формула синган суякларнинг тезроқ битишига ва заиф суякларнинг мустаҳкамланишига ҳам катта ёрдам беради.\nУшбу формулани тайёрлаш учун қуйидаги гиёҳларни аралаштириб майда кукун ҳолига келтиринг ва ҳар куни 1 чой қошиқдан икки маҳал ичинг. Натижани бир неча ҳафтадан сўнг кўра бошлайсиз.\nДоктор Кристофернинг “ОРГАНИК КАЛЬЦИЙ” Формуласи\n6 қисм Қирқбўғин Гиёҳи (Трава Хвоща, Horsetail grass, equisetum hyemale)\n3 қисм Сули сомони (Овсяная солома, Oat straw, avena sativa)\n4 қисм Кавфри илдизи (Корень Окопника, Comfrey root, sympathum officinale)\n1 қисм Лобелия (Лобелия, Lobelia, lobelia inflata)\nГиёҳларни аралаштириб майда кукун ҳолига келтиринг ва ҳар куни 1 чой қошиқдан икки маҳал ичинг.\nУшбу табиий кальцийга бой кукунни кавфри чойи (қавфри гиёҳининг сувда дамлангани) билан бирга истеъмол қилиш натижани яна ҳам оширади ва суяк-тишларнинг мустаҳкамланишига, тишлардаги кариесларнинг реминерализация бўлишига (битиб кетишига) катта ёрдам беради.\nЭслатма №1: Қуритилган кавфрининг зиёни йўқ, лекин қуритилмаган кавфри наркотик истеъмол қилувчи, алкоголизмга дучор бўлган инсонлар ва жигари яхши ишламайдиган инсонларга мумкин эмас. Гиёҳ 2 ёшгача бўлган болаларга берилмайди. Ҳомиладор ва эмизикли аёлларга мумкин эмас.\nЭслатма №2: Бу формулани Доктор Кристофер ишлаб чиққан ва минглаб инсонлар бу формула ёрдамида суяк ва тишларини мустаҳкамлашга эришган. Лекин охирги пайтларда кавфри ўсимлиги ҳақида турли фикрлар пайдо бўлган. Уларга кўра ўсимликдаги алкалоидлар (Pyrrolizidine alkaloid) жигар учун зарарли. Пирролизидин алкалоиди яна асалда, сутда, тухумда ва донларда мавжуд (манба). Гуллайдиган ўсимлик ва гиёҳларнинг 3%ида пирролизидин алкалоиди мавжуд. 1 қадоқ (стакан) пиводаги алкалоидлар миқдори 100 стакан кавфри чойидаги алкалоидлар миқдорига тенг. Кавфрини жигар учун зарарли деб топган тадқиқотда каламушларга каламушлар вазнидан 24 баравар кўпроқ кавфри барглари едирилган, натижада каламушларда жигар муаммолари келиб чиққан. Исталган маҳсулотни (чой, бодом, олма, редиска, нокни) истеъмолчи ўз вазнидан 24 баравар миқдорда ейилса соғлиқ муаммолари келиб чиқади. Шунга қарамай, агар сизда бу ўсимлик истеъмоли тўғрисида шубҳа ва қўрқув бўлса, уни истеъмол қилманг!\nИстеъмол қилсангиз, кўнгил хотиржамлиги учун уни қисқа муддатда ва жигарни ҳимоя қиладиган расторопша билан бирга истеъмол қилинг. Кавфрининг турлари кўп, унинг бошқа турларини эмас, айнан sympathum officinale турини танланг.\nФормуладаги гиёҳлар Ўзбекистон ҳудудида осон топилади, аммо истасангиз ушбу кальций формуласини тайёр ҳолда ҳарид қилишингиз ҳам мумкин. Бунинг учун ушбу линкдан фойдалансангиз бўлади: “Dr.Christopher’s Calcium Formula”\nКавфри ва унинг илдизи (Comfrey and it’s roots)\nҚуйидаги видео орқали керакли гиёҳларни яхшилаб таниб олишингиз мумкин. Бу эса ушбу гиёҳларни топишингизни ва бошқа гиёҳлардан ажратишингизни осонлаштиради.\nНатижа сездингизми? Шарҳлар қисмида ушбу гиёҳларни қаердан топганингиз ва қандай натижаларга эришганингиз ҳақида биз билан бўлишинг.